AA Hriamtlai Phu Kong Theihtlei Pawl – Myanmar Chins\nAA cu Arakanese (Rakhine) Mino 26 nih 2009 ah, KIA zungcho Laizar ah Tun Myat Naing hruainak in rak dirhmi a si. 2009 ah mino 26 te lawng nih rak dirhmi a si nain a tu 2020 ahcun ralkap 10,000 leng kai an si cang, kawlram tlangcung ralkap phu vialte lakah a nganbik chang ah an i cang cang (Wa ralkap lawlawng anmah nak ngan an si cang). Wiki nih a tial ning ahcun ralkap 20,000 an phan tiah a ti.\nAA hi an ralkap an tam lawng siloin an hriamnam hmanmi zong hriamtlai dangnak in an tha deuh. Kum 10 tluk hriamtlai phu nih hi tluk hriamnam thatha an i damh/cawk khawh mi hi khuaruat kho deuh poh cu a khuaruahhar lomi an um lo. AA nih Barrett MRAD sniper rifles pawl an ngeihmi hmuh khawh an si. Hi bantuk sniper pawl hi cu Israel, Norway le Netherlands border gurds pawl nih an hmanmi an si i, black market ah a tlawm bik $ 10,000 an si. Cu bantuk sniper hna cu khuazei in dah an cawk hnga tiah mi tampi an khuaruah a har ngai. Cu lengah hriamtlaiphu caah $ 10,000 cu a tam taktak mi a si.\nMicheu nih Khuki hriamtlai sinin an cawk lai tiah an zumh.Cu lawng hlah US-made M60 machine guns zong zeimazat an ngeih fawn, hi zong hi black market ah a tlawm lei in $ 10,000 hrawng man a si ve. M60 Machin gun cu April 2018, 9th annaversary an tuah lio ah hmuh khawh a si. A dang cu KIA, UWSA le China nih sermi hriamnam pawl deuh an hman hna. 2016, Lt-Col Aung Myat Kyaw (AA hriamnam cawtu) an rak tleihlio ah khan anti-aircraft machine-gun bullets pawl zong tampi an rak tleih chih. Anti-aircraft machine-gun pawl zong an ngeih hna tinak a langhter. Lt-Col Aung Myat Kyaw nih biaceihtu sinah a rak chimmi cu AA caah rocket-propelled grenades (RPG), RPG warheads, TNT dynamites le mines pawl cu keimah ka motor in le Bulic Bus hmangin voi 30 leng ka phorh cang tiah a chim.\nRalkap 10,000 leng nih nifatin an eidin awk, an thilthuam vialte pin ah nifatin tiawk in Rakhine ram ah ral an tuu. Nikhat ah 10 millions ks an za lo men lai. Hi vialte caah hin khuazei in dah phaisa an hmuh hnga? An hriamnam vialte cawknak caah hin khuazei ah dah phaisa an laak hnga? Cun AA chung in sianginn peh a duhmi an um ahcun an siangin kainak an liam piak dih fawn hna. Rakhine ram in AA luh a duhmi an um ahcun tlunkalnak vialte an rinh rih fawn hna tiah theih a si fawn.\nAA Nih Phaisa A Hmuh Ning\nKawlram cozah le ralkap nih cun rithaisi zuarnak in phaisa an hmuh tiah an zumh hna. Nain cucu U Khing Thu Kha nih fak piin a el, “AA nih rithaisi kan zuar bak lo” tiah a chim. AA nih phaisa an hmuhnak cu an mipi sin lawlwng in a si. Rakhine miphun chung in ramdang um mi vialte nih thla fatin te AA caah thawhvo an ngei cio ti a si. Cun, Kawlram chung um, Rakhine mirum pawl nih punghman in phaisa zeimazat an hlut lengmang hna. A hlei khun in mirum hna nih an birthday caan ah AA sinah phaisa an hlut tawn i, micheu nih voikhat ah 10 millins kyats tiang an hlut tiah Irrawaddy nih a rak chim bal. 2017 lio ah kawl ralkap nih Palewa ah Vanlawng in an rak kah hna An mirum pawl nih Vanlawng kahnak cawknak caah phaisa tam pi an rak pek hna. Lt-Col Aung Myat Kyaw an rak tleih lio ah khan a bank ah AA phaisa 40 millions kyats leng an rak tleih chih.\nRakhine Miphun Pi Nih 100% In An Support Hna\n1962 hnu in Rakhine miphun nih ralkap thawngtha an ngeih hmasabik mi an si caah 100% in an cohlan hna. AA hlan ah Arakan Liberation Army an rak um ve ko nain Rakhine mipi nih zei ah an rak rel hna lo. Dr Aye Maung hmanh nih AA cu a cohlan hna i, Tun Myat Naing cu hmailei Rakhine ram sersiamtu a si lai tiah a ti caah kum 20 chung thongthlak zong aa huah. Rakhine politicians dihlak nih AA cu an tanh hna. Rakhine nulepa cheukhat nih cun an fa le hmanh kha AA lut dingin an forh fial hna tiah Irrawaddy nih a rak tial bal. Tuning te i lungrual tein an tanti ko ahcun nikhatkhat ahcun hlawhtlinnak an hmuh hrimhrim te lai tiah zumhnak ka ngei.\nTha Ceu Lian\nKUM 2020 THIMNAK AH NLD NIH FAK CHIN CHIN IN TEINAK A CO TTHAN RIH LAI.


Chin Nungak China Ah Chinese Nupi Si Ding In An Zuar I A Zuar Tu Zong Chin Mi An Si A Poi Ko – FIAKFAIROCK\nChin Nungak China Ah Chinese Nupi Si Ding In An Zuar I A Zuar Tu Zong Chin Mi An Si A Poi Ko\nNungak suisui hi Singapore kalding a si nain, Chiana lei kalding tu in ai let than i China a van phanh cu Chinese nupi ding ah an zuar. Febuary thlathok Ka ah khan, kutthlak le vuak a rak tong cang i tu ah cun an zuarnak hmun cun a celh ti lo i a zam.cuthil cu a mah a zuartu nih a theih tik ah Suisui a hmu kho tu cu Chiana phaisa tampi Kan pek hnalai tiah a kamh hna.\nChina i Sui Sui a zuartu minung hi a min ah Thin Hnem a si i, China I pasal nei mi a si.kan laimi lak zong ah hin, China ram ah pasal nei mi an rak um ngai hna i a the khat cu vanchiat i an rak zuarmi khi an rak si. A thenkhat cu anmah duhmi te he ai um mi zong an si i Puaisa a tuah colh mi zong an si hna. laimi bak i miphun dang China pasal neih cu ngeihchia ngai khi a si.\nCuruang ah cun, na chungkhat, na hawile an si zong ah China i a kal ding an si ah cun, Rangon ah Puaisa a tha mi a fel mi te kawlpiak hna. Culong si lo in, na Puaisa pa hi a phone number le a sining dihlak kha theihdih I zuam law, na Chung le zong chimhkhawh duh I zuam hna. Cutik ah pakhatkhat buai nak na ton sual a si zong ah na konglam buaipi a awl deuh lai. China ram hi phaisa hmuh nak a tha tuk tiah an chim na in kal lo hi a tha deuh i hna zong a ngam deuh.\nKawl Puaisa nih Myanmar minung a zuar lengmang hna ti theih a si tawn ko nain, Chin mi bak nih China ah Chin mi thotho Chinese pasal ding ah an zuar mi hna hi cu ngeih a chia in lung a fak bak. Sui Sui zong hi, himdam ten tlung kho hram seh law, China i chin mi Puaisa Tin Hnem zong hi a thinlung I thleng hram ko seh.


A Poi Taktak: A riannak in nan hawi le sinah rak share zokzok uh! A bikin Falam ummi! – Chin World News Evening\nA Poi Taktak: A riannak in nan hawi le sinah rak share zokzok uh! A bikin Falam ummi!\nMarch 13, 2021 Salai Van Chin News\nA poi taktak! Falam ah ralkap duhnak duh loin sandapiahnak i hruaitu Mino 2 cu Falam palik nih tlaih dingin pokmah 505 (a) hmangin dan an tat hna tiah theih a si.\nFalam peng Palik bawi Thein Zaw nih,”Lam an zawh ruangah tlaih ding kan timi a si. Palik nawlngeihnak tangah a ummi an si ruangah Waran chuah aherh lo, kan duh tik caan paoh ah kan tlaih khawh hna. An pahnih tein pokmah 505 (a) hmangin dan kan tat hna. An min cu kan tlaih khawh rih hna lo ruangah kan chim phuang duh rih lo,”tiah a chim.\nCriminal Code 505 (a) hi hiti bantuk duhlonak a langhtermi, sanda a piahtu hna tampi an tlaih hnanak le dan an tat hnanak a si i thong kum 3 chung thlak khawhnak a si. Falam ah atu hi duhlonak in lam a zawhtu hna minung 3 an tlaih cang hna i biaceih zung ah bia an ciahpiak cuahmah lio hna a si. Chirhchan: Zalen\nBiakilh: Atu bantukin Falam palik nih tlaih dingin an timi hna Falam mino hruaitu 2 hna i an min an langhter hna rih lo ruangah a ho te set dah an si ti theih khawh a si lo caah, Share tuah cio hna usih! Hruaitu a simi nih an i theih i an ralrin khawhnak hnga, Falam mino hruaitu na hawi le sinah a bikin Share rak tuah ve hrimhrim.\nCNF/A hi nan kan uhtanh ko, nan mawh lo, amah belte hriamtlai dang he tahchunh awk kan tha deuh lo: Pu Htet Ni\nAtulio kan ram buainak kong ah mizapi nih CNF/A hi nan kan uhtanh i nan mawh lo, amah belte Tlangcung hriamtlai dang he tahchunh awk kan tha lo, tiah CNF/A Chimphuannak Nawlngeitu Pu Htet Ni nih a chim.\n“Nationwide Ceasefire Agreement (NCA) ah minthu ciocio Tlangcung hriamtlai hi kan i khat hna lo. Kannih CNF/A cu Bilateral Agreement ah umnak hmunhma (control area) kan ngei. Phundang cun umnak hmunhma a leng ah meithal, uniform he cawlcangh thiam a si lo tinak a si.\n“KNU khi NCA ah minthu mi an si ve nain rikhiah mi hmunhma (control area) an ngeilo. Mah belte an thazaang a thawn ca ah anmah tein control area an i ser khawh. Thazaang an ngei ca ah an hmunhma chung ah an cawl kho ngai. Thil a um rih mi cu an control area ah hin Kawl ralkap zong hmunhma an laak ve tik ah i kah peng cu a si ve hoi.\n“Atu CDM kong ah an cawlcangnak khi anmah control area chung ah a si. Kan dirhmun aa khat lo i hihi mizapi nih a ruah zia an thiam deuh rua lo. Chungtuan an si ve lo tik ah an mawh ve bak lo. Kanmah CNF zong kan hmunhma ah Kawl ralkap hi hmun khuar ve hna sehlaw kan buai ve kho ko,” tiah Pu Htet Ni nih The Hakha Times ah a chim.\nZeipoh a si ah hriamtlai dang hna cu thazaang an ngei. CNF cu hriam thazaang kan tlacham tuk. Thazaang ngeih i mizapi nih dirkamh tham ahcun kan cawlcang kho tuk ve ko lai, ti zong Pu Htet Ni nih a chim fawn. Source: The Hakha Times\nS. Korea nih Kawl Ralkap fak tuk a hrem ve cang hna! Min Aung Hlaing caah cun mangchia taktak a si ko cang hih!\nThaizing kiptuh kan ram ah Meithal thawng a rin ah cun Pa vialte kan ni thawh dih lai


CRPH Nih Cathanh A Tuah Mi Le CDM Ah Zeideuh Dah Federal Democracy Lam Fawi Deuh Hnga – Onlinenungak\nCRPH Nih Cathanh A Tuah Mi Le CDM Ah Zeideuh Dah Federal Democracy Lam Fawi Deuh Hnga\nNizaan ah CRPH nih mah pumpak i runvennak konghe pehtlaih in Upadi ning tein ralkap le palek va leh rulh khawh nak kongah cathanh an tuah.hi kongah mipi lung a vun i tuai ngaingai.zeicatiah tulio Kawlram kan dirhmun cu chim hau lo kan theih dih cio ko.Rul nih ka mei ka lam hna sehlaw cu-cawlh hna ning tibantuk phun khi kan dirhmun a si peng rih.an mei cu vun lam usih law mipi zeidah kan lawh hnga? CDM dirhmun in teh?\nCu lio ah CRPH nih mah bantuk cathanh a vun tuah mi nih hin mipi kan lung-thin a vun tuaitam deuh nak cu a si ko rua ka ti.Mipi nih kan i runvennak caah hriam-hrei vun hmang ve usih law CDM nih ai tinh mi kan pelh sual hnga maw? ti hi ruah lo awk a t’ha lo.asiah cun CDM in Federal Democracy chung luh maw a fawi deuh hnga? CRPH cathanh ningin zulh dawi ah dah Federal Democracy cu a fawi deuh hnga? vun i ceih hmai hna usih.\nCRPH nih cathanh a vun tuah mi a tawi fian nak in The Hakha Times nih a vun langhter mi ah hin a fiang ngaingai ko.Mah pum ral runvennak nawl na ngei.Hremnak le harnak pek a um tik ah upadi ning in i kham le i runvennak nawl nan ngei, tiah CRPH nih a thanh. Upadi ning in nan leh khawh ve hna, tinak a si. Cucu, hmanlio mi upadi (sualphung ngan) Dal 4nak ning in a si i mah pum ral i runvennak pin ah nu pawchung in i chuahpi cio mi covo zong a si.\nCucaah, pumpak in siseh, abu(phu), Sang le khua tibantuk in i runven khawh a si. Nan cung i an kut an san ahcun (harnak pakhatkhat an in pek ahcun) Upadi ning in nan leh ve hna tik ah cu nan tuah mi lehnak cu sualphung chung ah a luut lo, tiah CRPH nih a thanh.Phundang cun, Upadi ning in nan lehrulh ko hna ahcun nan palh lo tinak a si.


Dr. Pi Pi Nih Laimi Tampi Hell Ah Hruai Nan Timh Cang Hna – Chin World News Evening\nPathian Dawt mi rak kip a Thek mi thlarau mi le fa hna nan dam cio ka Minsungllawi bik zisungkhrih min in nan kut kan tlein hna. Vawlei pi nih kan I Bochan mi US rampi cu Pathian bia he ralchan in a kal cang.pathian nih Fih tuk mi a tuah cuahmah ko cang nulenu i um pale pa i um. Le saram he I um hi pathian zeirel lo bak asi.\nlevitikas 20:13 Mipa nih mipa cu nu bantuk in a tipi ah cun an pahnih in fihnung an tiah thah an si lai. Levitikas 20:15 Mipa nih saram a ihpi ah cun thah asi lai cun saram cu an thah lai nu nih zei saram poh a tih I a ihpi ahcun cu nu le saram cu nan thah hna lai.hihi nah ruah ah na tih lo maw?\nNihin ah hin Trump zong kan Tei lo. Biden zong kan thei lo, asinain Pathian nih a za a ti I nu aser pa a ser cucu duh poh thlen ding ah maw nan ruah. Marka 8: 36 mi pakhatkhat nih vawlei hi aning pion co seh law a nunnak asung tung sehlaw zeital a Miakmi um hnga maw? Chaw le va phaisa le reefugee hmuh ruah ah cun maw Dr pipi nih laimi tam pi hell ah hruai nan timh hna. Sehtan fim le sehten hlen nak lei tang mi pastor cu Pathian fa le nih kan chuak tak hna u an hmai zg zah hna hlah u.\nMathai 10:28 pum cu athat kho ko nain thlarau athat kho lo mi cu va tih hlah u. Hell chung ah pum he thlarau he a that kho tu Pathian tu kha va tih u. hlan lio ah lei inthlarau lei in laimi cu kan hrut tak tak ko mah ca ah Rev Lai Ram Hu nih saram tluklo lai mi tiah hla arak phuah mi kha atu cu saram tluk lo mirang tiah phuah a phu ve cang.\nSalm 53: mihrut nih cun an I thawh I Pathian a um lo an ti An dih lak in an thu I thil tha lo kha an tuah Atu kan Niikhua hi a hman ti lo.Efasa 5:15? zeitindah kan nuncan asi ti kha tha tein i zoh u Mihruat bantuk in um hlah u.mifim bantuk in um u.a tu kan Ni khua hi caan chia asi caah.\nA bik in US um mi laimi hna ramtha ah kan um tiah nan lung i hmuih sual maw nan um nak nan siangpahrang pa bak kha. Sahrang nih a uk cang. 1Johan 5:19 vawlei hi a ning pi in mithalopa kut tang aum. Cu caah ram 3 nak um mi thlarau nu le pa hna biatak deuh tein thla cam ko uh nan um nak kha taksa lei in ramtha sihmanhsehlaw thlarau lei in tih a nung tuk mi ah nan um cang. Credit: Saya Thla Hmung


Khah! Pu Zo Bawi Ai sum kho ve ti lo a von phuan cang taktak cang hih-VIDEO – Chin World News Evening\nOctober 13, 2020 October 13, 2020 Salai Van Chin News\nKan farnu Sui Hlei Ṭial ruak khamnak konghe pehtlaiin Pu Zo Bawi nih biafiang taktak a vun thanh cu lung a hmuituk hringhran. Kan theihcio bangin kan farnu Sui Hlei Ṭial ruak cu Thantlang nawlngeitu hna nih khuachung an luh an sianh hna lo. Hi kongah khuaza ramkip um, Chinmi vialte kan lung a fak dih hna. Cu pin ah Thantlang khuabawi pakhat nih a vun chap ṭ han tikah lungfahnak a zual khun.\nKan farnu Sui Hlei Ṭial ruak khamnak konghe pehtlaiin, Pu Zobawi nih hitihin a chim. Kan farnu Sui Hlei Ṭial hi covid zongin a zawmi asi lo. Inn cungin a thlami asi i, Malaysia cozah nih thatein an tawlrel hnu ah kawlram ah an rak tluntermi asi. Cun rangon in mandalay, Hakha, Thantlang ah hi bantukin an khammi hi a poi taktak mi asi ko.\nSui Hlei Ṭial ruak an kham timi hi internet in ka theih i, ka lung afak ngaingai ko. Zeiruangah hi thilhi an tuah hnga, Covid committee ah hin Laimi an i tel hnga lo maw tiah ka ruat. Cucaah hithil hi cu a sikho bak lomi thil asi, Zeitindah rianngeitu hna hi azi kan zut hna lai timi hi asi. Laitlang ah dawtnak lungthin he rian aṭuan lomi cu kan ṭhial thluahmah ko hna.\nHi bantuk minung nih dawtnak ngeih loin rian an ṭuanmi hi cu lung afaktuk. Zeitindah rianngeitu or nawlngeitu hna hi a zi kan zut hna lai timi hi ruah a si ko. Asinain a tulio cu theihcia bangin thimnak lai asi caah rian atam i, kan i tong kho rih lo. Action cu kan lak hrimhrim ko lai tiah a chim. Pu Zobawi nih hibia achimmi hi tuzing interview an tuahnak ah a chimmi asi.\nPu Zo Bawi nih hikong a chimmi hi minung tampi zong nih athei cang mi kan um ko lai. Asinain a ngai rih lomi caah tiah kan vun langhter duhmi asi. Sui Hlei Ṭial ruakkhamnak kongah Chin cozah nawlngeitu pahnih Pu Zobawi le Lian Luai hna hi zeibia hmanh an chim lo tiah minung tampi nih an chim tawn. Asinain tutan ah timhlamhnak an ngeihning cu fiang tein Pu Zo Bawi nih a vun chim. Pu Zobawi nterview tuahnak ngeih aduhmi caah VIDEO timi rak hmeh piak law ngaih khawh si lai.\nNLD Hluttaw Chairman Pu Zo Bawi He Biaruahnak.\nPosted by Religious And Political Voice on Sunday, 11 October 2020\nA Poi Taktak: Sui Hlei Ṭial kongah buainak thar chuah ṭhan dawh a si nawlngeitu an thinhung tuk


Lai Muisam A Lo Mi Cu Lam Kam An An Char – Onlinenungak\nLai Muisam A Lo Mi Cu Lam Kam An An Char\nYangon um Chin mi paohpaoh nih nan chungkhar nan tling maw tling lo timi a rannak in icheck cio ulaw, a rannak in nan chungkhar i hlam cio hna uh. Lampawng ah kum 50 hrawng a upa mi pa pakhat an char ti a si.Image may contain: plant, outdoor and nature\nChin mi maw a si, kawl dah a si ti faingte theih lomi, Chin muisam a lomi cu Yangon khua lamkam hram lakah a tlu mi pa upa nawn cu an char tiah theih a si. Amuihmai an zoh tikah Chin mi a lo a timi zong an um.Image may contain: one or more people, people sitting, grass, outdoor and nature\nYangon, Mingkaladong Myone, “Tingkancuikyi myone lam pawng ah a tlumi cu pawngkam minung hna nih an hmuh tikah Pale Meithat pawl an auh hna i an rak bawmh hna. A hramthok ahcun Covid zawtnak a ngei sual lai ti an phang i an ttih caah a pawng tiah an rak kal ngam lo. Asinain, a pawng i an va phak tik taktak ahcun zeihmanh um loin rawlttam in a tha a dih caah a tlumi a si kha an hngalh.Image may contain: plant, outdoor and nature\nCu pa cu kum 50 hrawng minung a si. “Zeiruang ah Na tlukning a si” tiah an hal tikah ka rawl a ttamtuk! Eidin ka ngeih lo ruangah ka tha a dih i ka kal kho ti lo” tiin a leh hna. Yangon um Chin miphun paohpaoh nih kan chungkhar, kan chungkhat kan tling maw tling lo timi icheck cio hna usih, cun cupa kong zong cu fiang deuh in hlat khawh zong i zuam hna usihlaw a ttha.Image may contain: sky, outdoor and nature\nYangon khuachung ahhin rawlttam ruangah tha dih in minung zeizat remruam dah an tlu cang” hi bantuk minung hi tampi kan ton cang hna tiah Pale Meithat pakhat nihcun a chim. Pale meithat pawl cu tulio ah miharsa bawmhnak kongah Yangon khua ah a laar bikmi an si. Ref: Htin Lin Aung


USA thawngpang tha mi pawl, Nawlngai tein le ralrin tein Chinmi kan um a her cang\nUS State 50 Ning In On Hram An Thawk Cang.. Coronavirus ruangah thla hnih chung lockdown le state at home an tuah hnu ah tuchun ah state 50 ning in on hram an thawk cang. President Trump nih cun Easter Sunday khan on a rak duh cang nain ngamdamnak lei nih ralrinnak an pek ruangah atu lawng an on khawh hi a si.\nWhite house coronavirus task force nih guideline dothum an tuahmi ning in on hram an thawk. A tam deuh state cu phase one timi a cheubang lawng on hmasa a si. Virus a tlawnnak le a zor deuhnak poah kau deuh in an on i, virus a din deuhnak le a tlawmnak deuh poah kau deuh in an on.\nMichigan le New York hi a zual ngainak a si caah an Governor nih an rengh ngaimi an si. Michigan Stay at home order kha May 28 tiang a si. Asinain May 22 khin rawldawr, zudawr le retail store pawl on an thawk ve cang lai. New York State at home order kha May 28 ah a dih lai. Asinain phase one cu may 15 khan on hram an thawk ve cang. Credit- Salai Lairamthang\nBe the first to comment on "USA thawngpang tha mi pawl, Nawlngai tein le ralrin tein Chinmi kan um a her cang"


KLSB ngunkeng Ngun Za Ting nih COVID-19 in a kan liamtak | The Chin Express\nKLSB ngunkeng Ngun Za Ting nih COVID-19 in a kan liamtak\nKalay Laimi zohkhenhnak bu ‘Kalay Lai Seino Bu (KLSB)’ ah zaanghleicawi ngunkeng a simi Ngun Za Ting, kum 31 nih tu zingka ah COVID-19 in a kan liamtak.\nPu Suikhar, KLSB President nih, “Kalay Lai Seino Bu Volunteer Treasurer a kan ṭuan piak lio mi Nu Ngun Za Ting nih tuzing ah mual a kan liam tak. Kalay Lai Seino Bu nih kan in siang lo tuk e. Zei ti awk ṭha lo mu, va kal chung ko ne law. Tantakmi chungkhar Bawipa nih in hnem ko hna seh,” tiah a thihnak kong a thanh.\nYangon Lai Chiat-ṭhat Bu President Pu Thawng Tha Thang nih, “Na miphun chanhchuahnak ding caah Frontline ah kal in mithmuh khawh lo ral doh in na nunnak na pek.\n“Kan in siang lo, Kan in upat peng lai!,” tiah a ngaihchiatnak a langhter ve.\nMiphun dawtnak te he lahkhah zong hmu lo tein zaanghleicawi tein rianṭuanmi Ngun Za Ting hi Kalay um Laimi mizaw caah asi khawhnak lam paoh in a cawlcang pengmi asi.\nCOVID-19 lakah hmaisuang in miphun a bawmhnak ah atu bantukin vanchiat a ton hi si. COVID-19 mizaw pawl an nunnak khamh dingin eidin tirawl le Oxygen kawlpiak ti bantuk a herhnak kip ah hmaisuang in a cawlcang peng i vanchiat ah COVID-19 nih a phak ve hi si.\nTantakmi chungkhar dihlak Pathian nih umpi ko hna seh.\nHmasa thawngpangMalaysia Hluttaw meeting a kaimi MP 11 COVID-19 zawtnak an ngei, Hluttaw an lockdown\nHnu thawngpangAung La nih KO bakin Ataides a tei hnu ah “aa ka ngamh paoh ka singkhaw uh” ati


CDF Mindat Minung 30 Training An Kai Kho - News and Media\nAA Sin Ah CDF Mindat Minung 30 Training An Kai, Hriamthil Zong An Pek Hna. Arakan Army (AA) sin ah a luancia October 2021 lio i training a kai mi CDF Mindat cu training an kainak video CDF-Mindat nih nihin April 26 ah a langhter. Cu ralkap hna cu minung 15 an si i, training a kai mi second batch an si. Training a kai mi hna cu hriamthil tling he CDF Mindat sin ah him tein an phan ṭhan cang, tiah.\nCDF Mindat nih an thanh. SAC ralkap le CDF Mindat kahdohnak a zual chin lengmang lio ah raltuk thiamnak lei an chambau deuh ruangah AA sin ah raltuk an cawng, tiah CDF Mindat nih an thanh. NUG Ukhruainak Kan Cohlang Lo – KNPP: NUG nih Kaya(Karenni) ramṭhen chung ah ukhruainak bu a ser mi hi National Unity Consultative Council (NUCC) nih a suai mi.\nFederal biahren pahnihnak he aa kalh caah kan cohlang lo, tiah Karenni National Progressive Party (KNPP) nih April 26 ah cathanh an chuah. KNPL nih cathanh an chuah mi ah cun KNPP Ministry Of Home Affairs Minister, Khaw Nge Yee (ခူးညေးရယ်) min telh chih a si. KNPP cu NUG he ṭangrual an si i, NUCC zong ah an i tel ve. Federal Biahren a suaitu hriamtlai zong an si, tiah theih a si. Crd – TCP


THINPHANG TAKTAK SI CANG, TRUMP CAAH CUN THIL TUAH AN TIMH CANG – The Chinlung Post\nJanuary 8, 2021 admin World News 0\nCapitol Luhhnawh Aton Hnu In Democrats Nih Trump Avoihnihnak Tazacuai An Timh.Lih in vote firnak kong a chimmi nih US Capitol hnahnawh dingin misualpawl an taw a sawh hna, tiin zumh a si caah, Friday in khan Congressional Democrats nih Trump avoihnihnak tazacuai dingin timhlamhnak an ngei.Trump nih a President dirhmun in thilh colh dingin Vice President Mike Pence le Trump a cabinet pawl nih karhlannak an tuah duh lo a si ah cun, avoihnihnak tazacuainak tuah colh dingin House of Representative Speaker Nancy Pelosi le Senate Majority Leader Chuck Schumer telhchih in Democrats hruaitu pawl nih an duhnak an langhter cang hna.\nPresident i tih a nungmi le dohdalnak duhnak lungthin he a cawlcanghnak zohtik ah a office in tumter colh awkah ai tlak, ti an langhter. Tutan ramhnak hi Trump nih a thokmi a si,” tiin Thursday chunhnu ah khan an chim.A rian in i dinh seh, tiin awaan a tamtuk cang caah, ‘minung 5 nunnak tiang a liam phahnak tutan Capitol ramh a tonmi hi ka hnon bak ve,’ tiin Thursday ah khan Trump nih video in a thlah colh ve.\nNov. 3 election a sunghmi ruangah Republican President i a caan hi tlawmte lawng a tang cang caah, cozah thar kut ah tluangtein rian i apnak tuah dingin a chim ruagnmang ve cang. Biden hi Jan. 20 ah President biakamnak tuah ding a si.Thursday i Trump biachimmi le Biden buancomi namhnehnak tuah dingin Congress meeting a tuah lio ah Capitol lei ah ra cio dingin Wednesday i mipi a forh hna he khan cun ai van vawlei cang.\nMisual pawl nih cun Capitol inn cu an ramh, police pawl an iap hna i, lawmakers pawl an himnak dingah cozah tiangin i thlaak hau dirhmun an phan.Capitol police pakhat zong a hma a fah caah a thi beh. Duhlonak a langhtertu minu pakhat zong faak ngaiin meithal hma a pu. Minung pathum cu an thlop hna lio ah an thi.US political party ngan 2 an headquarters ah pipe bomb a tarhtu kong a theimi paoh cu $50,000 pek dingin FBI nih an thaap. Lunghrimhmi minung pakhat hi kuthruk le lukhuhngei angki ai aih i, thilri pakhat ai ken lio hmanthlaak in FBI nih an hmuh.\nAcaan Aum Ti Lo Maw Si?Trump a term a dihnak dingah zarh 2 hrawnglawng a um cang caah, cu chungah tazacuai manh a si lai le si lai lo ai fiang lo.Hi kongah Pelosi nih a biachahmi kong a chim rih lo. Wednesday thil a cangmi chirhchan in kanmah Democrats lutlai pawl nih tazacuainak tuah kan i tim, tiin news conference ah cun a chim ta.The House ah tazacuai a si ah cun, Trump hi Republican nih an ukmi Senate ah a kongceih a si lai i, cucu Jan. 19 hlan chungpaoh cu tuah khawh a si, tinak a si.\nTrump taza an cuainak capar hi The House nih hei namhnehpiak ko hmanh ah Mitch McConnell nih tawlrel a timh ning kong a kan chim rih lo, tiin a bawmtu hna nih an chim. Biden kong hlathlai dingin Ukraine president Trump nih deiret a chanh, tiin Democrats nih 2019 December ah khan taza an rak cuaibal cang. Republican ukmi Senate nih cu tazacuainak cu 2020 February ah an thlaakpiak. US tuanbia chung i President tuan lio ah tazacuai a tongmi hi minung 2 lawng an si.\nAsinain ahohmanh hi voihnih tiang an nolh mi a um ruam lo.Tuesday i Georgia ah senate thutdan 2 Democrats nih an co than cang hnu in khan cun Senate zong hi Democrats kut a phang ding a si than cang. Asinain, senators thar Jon Ossoff le Raphael Warnock hna cu state nih an results an namhnehpiak hna hlan chung paoh cu biakamnak an tuah rih lai lo, ti a si. Cu biakamnak cu Jan. 22 khi an tuk. Asinain, cu nak tuan zongah tuah a si kho men.\nThursday i video in biachimnak a ngeih lio ah president a tuan chungah a chim bal lo mi biafang ‘ram damnak’ timi Trump nih a vun i hman. Thursday zingka tiang kha cu election an kan firpiak, tiin a ti peng ko rih i, a sunghmi a cohlan khawhlonak a langhter peng ko rih.Vote a tomtom in an fir, cucaah hi election results hi kan cohlang kho lo, tiin November tein khan hrihhram um lo piin Trump nih a chim peng. Vote an relmi cungah lungtlinglonak langhter in Trump campaign le a minung pawl nih tazacuainak 10 lenglo an kalpi ko nain, a ningpi ti awk in state baiceihzung le federal biaceihzung nih an hnonpiak dih hna.\nTrump biachimmi dirkamh dingah zeibantuk tehte hmanh a um lo, tiah election officials pawl nih an chim.President nih a office rian a thlah duh lo a si ah cun US Constitution’s 25th Amendment ningin President a si nak in thilh khawh a si, tiin Pelosi le Schumer nih Pence le Trump a Cabinet an chimh hna nain, Pence nih a cohlanpiak duh hna lo.Trump hi a chuah hrimhrim a hau, tiin Republican lei in Marlyland Gov. Larry Hogan le US Representative Adam Kinzinger nih an duhnak an chim.\nRepublican dirhnak kongah biapi ngai a si mi the Wall Street Journal editorial page zong nih Thursday ah khan Trump a rian in i phuak seh, ti an duhnak an langhter.Capitol an ramh mi an lung a tlin lo tuk caah Trump cozah officails rengsang pawl le Cabinet member 2 an rian in an i phuak hna. Cu hna cu McConnell nupi transportation secretary Elaine Chao le education secretary Betsy DeVos an si.\nAttorney general caah ai thimmi minung theihternak a tuah lio ah Capotal ramh a tonmi kongah Biden nih Trump cu sual a phawt ngaingai nain, a rian dinhternak kong cu a chim lem lo.Thursday ahkhan Congres nih Biden buancomi cu an namhnehpiak cang. House Republicans lakin hnarcheu lenglo, cun Republican senators 8 nih Trump lei tangin state election results cohlan lo dingin vote an thlak.Lung a hmun ngaimi advisers mi tlawmte a tangmi lakin Trump cu ai tawm diam i, Biden buancomi namhneh kho lo dingin Congress kham a fialmi Pence bantuk pawl cu zumhawk a tlaklo mi pawl an si, tiin a vun phomh hna. Credit: Chelsea Bawi\nUS UM PAR TE MUALCIN NIH TRUMP KONG LANGHNAK AHMUH MI


Trump nih thawngpang linsa tuk mi a vun chuahpi than hoi cang. Democrat pawl an lau bak ko\nTu lio US Politic hi a buai tuk caah zeibantuk thawngpang hi dah a hman mi a si i, zeibantuk thawngpang hi adah a hman lo mi a si ti zong fiangtein thei kho a si ti lo. Democrat pawl lei ah thazang petu Media nih Joe Biden president a si lai ning kong an tial i\nRepublican lei ah thazang petu Media pawl nih vote hlennak kong le Supreme Court ah Trump teitu a si khoning he tiah an tial ve caah mah Chinpage reltu zong nih a dawngtian thil sining fiangtein kan thei khonak ding caah lungsau tein ka ca nan ka rel piak lengmang nak ding caah kan sawmh hna\nPresident Trump nih Voter Fraud Lawsuit buaipi ding in mi dang dang a fial hna. Philadelphia ah lawsuit a tuah mi 5 cu hlawn piak a si cang. A dawngnak ah amah lawyer a si mi Rudy Giuliani cu lawsui buipi ding in nawl a pek cang\nNYC Mayor hi Trump aides pawl nih ka sungh ti cohlan cang ko tiah an ti hnuah Rudy hi lawsui buaipi ding in nawl a pek than. Trump ah Giuliani hi fighter bantuk in ruah a si, a ruang cu Trump caah lawsui tampi a rak buaipi cang.\nWhite House Press Secretary Kayleigh McEnany nih a chim ning a cun, Foxnews ah zan linak ding caah a lang than i, Democrat pawl nih voting system cu Joe Biden duhsak deuh bantuk in a puh hna i, coronavirus Pandemic hi election epidemic caah an hmang, tiin he tiah a soisel hna\nThe New York Times nih a langter ning a cun, Trump Adviser nih cun Rudy Giuliani nih lawsuit hi a kalpi ah cun teinak an hmuh than lai tiah an zum\nJoe Biden nih Ninga zan/Friday night ah Trump administration cu coronavirus cases ah he tiah rian ttuan ding in an forh. President Elect nih cun, Immediate federal respone ah an ruah, Covid nih ni le caan a thei lo an ti, Natein Trump Administration nih hin Biden forhnak cu an cohlan duh lo. Credit-RTK\nBe the first to comment on "Trump nih thawngpang linsa tuk mi a vun chuahpi than hoi cang. Democrat pawl an lau bak ko"


1Johan 1 (1 John 1)\nJohan cakuat pakhatnak nih hin tinhmi pahnih a ngei:\n1. Pathian le a Fapa Jesuh Khrih he hawikomhnak ngei in nun awk.\n2. Cu hawikomhnak a hrawktu cawnpiaknak kha zulh lo ding.\nCu cawnpiaknak hmaanlo cawnpiakning cu hitihin a si: hi vawlei hi a sual tuk hringhran caah hi vawlei he aa pehtlaimi thil paohpaoh hi zeipaoh a sual dih, cucaah cun Pathian Fapa Jesuh cu minung taktak a si ahcun, hi vawlei he aa pehtlaimi a si ve lai i hi vawlei he aa pehtlaimi a si ahcun a sualmi a si ve lai caah, minung ngaingai cu a si lo, ti a si. Hi bantuk cawnpiaktu saya pawl nih cun, khamhnak hmuhnak dingah cun hi vawleicung nunnak he hin kan i ṭhen awk a herh an ti i cuhleiah khamhnak hi ziaza ṭha timi le minung hawi dawtnak he hin zeihmanh i pehtlaihnak a ngei lo, an ti fawn.\nHi cawnpiaknak hmaanlo a hmaan loning langhternak caah khan hi cakuat hi a ṭial i Jesuh Khrih cu minung hrimhrim a si ti kha fiang tein a chim i Jesuh Khrih a zum i Pathian a dawmi nih cun a minung hawi kha a dawt hrimhrim awk a si ti kha fak piin a chim fawn.\nCeunak le muihnak 1.5—2.29\nPathian fa hna le khuachia fa hna 3.1-24\nBiatak le palhnak 4.1-6\nDawtnak rian 4.7-21\nTeitu zumhnak 5.1-21\n1A hramthawk tein a rak um cangmi nunnak Bia kong kha ca in kan in kuat hna: cucu kan hna in kan theihmi le kan mit in kan hmuhmi kha a si; asi, kan mit in kan rak hmuh i kan kut in kan rak tawngh. *1:1: Jhn 1:1 2Cu nunnak cu hmuh khawhmi i a hung can tikah kannih nih khan kan rak hmuh; cucaah cu kong cu kannih nih kan chim i Pa he a rak um ṭimi zungzal nunnak, kannih sinah langhter a simi kong kha kan in chimh hna. *1:2: Jhn 1:14 3Kannih nih kan hmuhmi le kan theihmi cu nannih zong kha kan in chimh hna, zeicahtiah Pa le a Fapa Jesuh Khrih he hawikomhnak kan ngeihmi chungah khan nan i tel khawh ve nakhnga kan duh. 4Hi ca kan in kuat hna cu kan i lawmhnak kha a tlin nakhnga caah a si.\nPathian Cu Ceunak A Si\n5Fapa sinin kan theih i nannih kan in thanhmi hna bia cu hihi a si: Pathian cu ceunak a si i a chungah muihnak zeihmanh a um lo. 6Cucaah kannih nih amah he hawikomhnak kan ngei kan ti i muihnak chung i kan um ko ṭung ahcun, kan bia in siseh, kan tuahnak in siseh, lih kan chim a si. 7Sihmanhsehlaw ceunak chung i a um bantukin kannih zong ceunak chung i kan um ahcun pakhat le pakhat hawikomhnak kan ngei i a Fapa Jesuh thi nih khan kan sualnak vialte in a kan thianh.\n8Kannih nih, sualnak kan ngei lo, kan ti ahcun kanmah le kanmah kan i hlen a si i kan chungah biatak a um lo. 9Sihmanhsehlaw Pathian sinah kan sualnak cu kan phuan hna ahcun, a dingmi le zumh awk tlakmi a si caah, a biakam kha let loin kan sualnak kha a kan ngaihthiam lai i kan palhnak vialte kha a kan thianhpiak dih lai. 10Asinain kan sual lo kan ti ahcun Pathian cu lihchim ah kan ser i a bia cu kan chungah a um lo.


“A ram a rum I a vawlei a thami ram ah nan kal lai. Asinain keimah nih cun kan kalpi hna lai lo, zeicahtiah milungthawng nan si I lampi ah kan thah dih sual hna hnga,” ati…… Bawipa nihcun a thawh I, “Na sinah keimah ka kal lai I teinak kan pek lai,” ati. Moses nih cun, “Kan sin I na kal lo dingah cun, hi hmun hin kan thawhter hlah,” tiah a leh. Exodus 33:3,14,15\nMoses nih zeitindah a leh? Bawipa, “Kan sinah na kal ve lo ahcun kan I thawh lai lo,”ato. St. Augustine zong an hal ve: “Pathian na sin ah ra in, an duh mi paoh kan pek lai. Naa lak dih khawh. Na duh mi le a herh tiah na ruah mi paoh naa lak dih kho. Sinain, ka hmai cu zeitikhmanhah na hmu ti lai lo,” tiah in ti seh law zeitindah na leh lai?” an ti. A chimmi cu, “Pathian nih ka hmai cu zeitikhmanh ah na hmu kho ti lai lo, tiah an timi biatlang na theih tikah, lungkuai le ngaichia in na um ahcun mah ngaihchiatnak na ngeihmi ruangah cun vaa lawm,” tiah a ti.\nPathian nih Israel miphun hna cu kamhmi ram nan phak hlan lo nanmah zohkhenhtu dingah Vanmi kan thlahpiak hna lai tiah bia a kamh hna. Kamhmi ram zong tha tein nan phan lai, Teinak nan hmu lai; Nan caah ka chiah cia mi a si cang, tiah tha tein thluachuah a pek hna lainak kong le an cokhawhnak nak ding caah a bawmh hna lainak kong kha fiang tein a chimhhna. An caah Bawipa tluachuah tling tein a um ko nakkha a chimh hna. Siseh Moses nih cun, “Bawipa, Nangmah lo in cun Kanaan ram zong ka herh lo. Lam hruaitu ca Vanmi zong ka herh lo. Teinak zong ka herh lo. Cawhnuk le khuaihliti zong ka herh lo, NANGMAH LAWNG KAN HERH, BAWIPA,” tiah a leh.\nNitin kan nunnak ah Pathian nakin kan duh mi thil a um sual tawn. Ralring tein ruat tthan ve hmanh! Pathian nak in kan duh deuhmi thil a um sual ahcun - Zeithil paoh a si ah- kan caah SIASAL an si, ti kha Moses nun in kan hmuh khawh.\nPathian nak in vawlei pawcawmnak, suingun chawva, minthatnak, riantuan khawhnak le thil ti khawhnak, rumnak, micung cuan duhnak hna kan duhdeuh sual tikah kan caah, kha thil hna kha SIASAL an rak si. Pathian nak in Biakinn riantuan duhdeuh hna a rak um kho ve. Pathian nak in Khrihfabu tanh deuh hna a rak um kho ve. Pathian nak in khua le ram, peng le tlang tanh deuh hna a rak um theu tawn. Pathian nak in Dikari (Degree) sangsang duh deuh nak hna hi a rak um kho I, Pathian nak in Pathian hlasak in minthang duhdeuh nak hna hi an rak um liangluang tawn. Hi thil hna hi kan caah SIASAL an si I Pathian Hmai kan hmuh lo tikah kan tlaknak thil ah an cang tawn. Pathian nak in na duh deuhmi thil a um ve sual maw! Bawipa sinah ka thinlung ka pur cikcek Bawipa tiah au I thlacam hi mikip nih kan herhmi a si ko rua,


Chin Mi Ralzam Caah Thawngttha Taktak Si Cang. – Chintanbo\nChin Mi Ralzam Caah Thawngttha Taktak Si Cang.\nMedicine Sans Frontieres nih abik in Chin ralzam bawmh a timh, India tangka 150million man a si lai tiah theih asi. Chin ralzam ka tinak a ruang cu India tangka in tarlangh asi caah. Kawlram huap bawmhnak cu tuhlan ning tawnah cun, Thailand in a luh tawn caah tutan cu Chinmi papek deuh si in ka ruah. Ralzam chungin damlo ngawr zawtnak ngeimi tbk kha papek si lai i mah pinah ralzam hna umto tthut ning arem deuhnak hnga le tii thiang le thli thiang an hmuh khawhnak hgna kha ihmaithlak a si lai an ti.\nMedicine Sans Frontieres hi,International NGO asi i kum 1971 ah Paris khuapi ah rak dirhmi harsa bawmtu bu asi i, tu an budget kalpi mi ah 1.9 billion a si i mah hna hi pumpak le mibu tete hna i,pek chinmi a sive. An headquarters cu Global Geneva ah a si i anmah phu hmaithlak bikmi cu Humanitarian and Aid a si.\nThailand lei in a lutmi kawlram harsa bawmhnak hi cu Chinmi sinah cun a pelpawi te taktak,phundang chim cun a rimlawng kan hnimh ti khawh a si. Cucaah tutan cu India lei in luhpi dawh si caah Chinmi ralzam sinah tlamtlingin a phan ko lai tiah zunhnak nganpi a um. Mahhi bawmhnak hi tukum April thla in thok le ttuan asi cang lai. Mah atawlrel tu mibu upa hna le Chin upa vialte cungah upatnak nganpi pe cio hna usih. Cabialaknak: William HC\nPoi Tuk Ai E,Ukriane Nungak Pakhat Cu Rassia Ralhrang Hna Nih Cun, March Thla Ni, 5 Ah An,\nHmatpungtin Loin Khawltlawn Khawh Asi Ti Lo An Ti Nain Ralhrang Pawl Cu NRC An Chuh Hna


KIA nih ralhrang mawtaw kangh dihlak in an kah piak hna – Lai Lungrawn Post\nKIA nih ralhrang mawtaw kangh dihlak in an kah piak hna\nJuly 29, 2021 July 29, 2021 admin Thawngpang\nMungin peng ah rallokap mawtaw cu KIA nih an kah, Shan ramkulh hmunhma cheukhat zongah kahnak a um Kachin ramkulh,Mungin peng Mawhan le Nanhsiaung khua kar ah nihin ah KIA le rallokap kar kahnak a chuak.Kachin ram lei ah a rak kai mi raallokap mawtaw hna cu KIA ralkap Brigade 8 Batalian 45 nih an bawh hna i an kahhna.Shan ram chaklei Mungku peng Nawngphine khua pawng ah July 28 zing suimilam 10:00Pm hrawng ah rallokap le MNDAA kar ah kahnak a chuak the chin post.\nThawngdang American Ramchung Ah Delta Virus Karh A Rang American ramchung ah zawtnak chawnh a rang tuk mi Delta virus a karh caah, tha ten i kham khawh nak ding ah virus runvennak sii cu chunh cio ding in le,rianhmun le misin chawh kal tik zong ah mask bunh cio ding in nawl a chuah.\nAmerican ah Covid zawtnak ruangah nunnak liam mi hi 611000 leng an si cang,June thla dih lei ah khan nifatin zawtnak a chawnmi hi 12000 hrawng an si, atu ahcun nifatin zawtnak ngei mi mizaw thar hi 6000 leng tiang an karh.\nNancy Pelosi zong nih hluatdaw ah ho poh nih hmurhuh i huhcio ding in zulhphung a chuah than.Minthang tuk si mi tangka thap lentecelhnak rianhmun um nak Nevada ramkulh Las Vegas khua zong ah building chung ah mask huh cio ding in zulhphung a chuah Missouri ramkulh Kansas City zong ah cun bantuk zulhphung cu an chuah.\nAmerican thawngzamhnak hmun ngan pakhat si mi Washington Post zong ah riantuan tu dihlak September thla lai hrawng zungkai hlan ah runvennak sii chunh cio ding in fian an si.Research an tuah ning ah runvennak sii chunh cang mi hna zong zawtnak chawnhkhawh than an si caah tih a nung ko,mizei loh nih kan riantuan nak le umkal nak kip ah mask huh cio ding le ralrin ten um cio ding tiah an langhter the chin post.\nSAC ralhrang coronavirus a zaw mi pawl an zoh khan duh hna lo\nZualko:Thantlang Zung Hmun Sang um Pu Lal Mawng Cung Covid -19 zawtnak in a nunnak a liam


CHINA-NIH REM DAIHNAK KAN KAWL VE LAI : PRESIDENT XI JINPING – Thechinlungnews\nCHINA-NIH REM DAIHNAK KAN KAWL VE LAI : PRESIDENT XI JINPING\nChina nih ram danghna he itihzah,irualran te um le ram khat le ram khat kan hlawk, kan thattlangnak Ding caah irem te le daiten um cang hna usih tiah President Xi Jinping nih vulei mipi theh ah a chim.\nRam khat le ramkhat karlak ah that le that lawmhter hna u sih a ti. Soudi Arabia King Salman G20 virual summit a phaki biachimnak a neihah Xi nih cun China cu global peace dirhtu, global development le international order defender a si peang lai tiah a chim.\n“Tangdawrnakin, irualraante le kan hlawk cio khawhnak dingin China nih cun ram khat le khat rem daihnak te he kan um ti hna lai,ram kip kan thangchonak dingah rian tuanti a duh ti a langhter”.\n“Kan iremlonak hna hi rem daihnak a um khawhnak ding ca-ahcun ram khat le ram khat isiamthain vuleicung pum remnak le daih nak a um khawhnak ding ah, lungrualten tuanti hna u sih tiah a chim.\nG20 presidency tukumi asimi Saudi Arabia nih cun virtual summit hi dawngin vuleicung ram rum bik Hna le cangkang mi hna ram 20 hna umnak US, Chuna, India, Turkey, France, UK le Brazil te hna zong an itelnak an si.\nIndia aiawh zongin Prime Minister Narandra Modi a tel ve, virtual session hi Zarhteni le Pathianniah neih a si.\nVuleicung ram kip nih COVID-19 dohnakah kantangti lai chimin G20 member hna cu kan him nak lai global firewall siamzau awk a si hnga lo maw a ti.\nXi Jinping nih ram kiphna nih COVID-19 hrirai caah vaccine siam le phawt le zamh kongah World Health Organization cu biatak ten tha an pek a herh ning chimin China nih cun COVAX facility he pehtlaiin ram danghna hen rian tuanti hi kamanh peng tiah a chim. China President Xi Jinping zong hi a lungthin a thumhthial tak tak ve cang, tiah an ti.\nBe the first to comment on "CHINA-NIH REM DAIHNAK KAN KAWL VE LAI : PRESIDENT XI JINPING"


Levitikas 4 (Leviticus 4)\nSual Thawinak Kong\n1Cun Bawipa nih Moses cu, “Israel mi kha chim hna law, 2timh ciammam si loin sualnak a tuah i Bawipa nawlbia a buarmi hna cu a tanglei nawlbia hi an zulh a hau lai, va ti hna.\n3Sualnak a tuahmi cu Tlangbawi Ngan a si i mizapi cungah mawhnak a tlunter a si ahcun, cawtum no dotla pakhat Bawipa sinah a sualnak hna caah cun a thawi lai. 4Cawtum cu tonnak thlam innka ah Bawipa hmaiah cun a rak put lai i cawtum lu cungah cun a kut a chuan lai i Bawipa hmaiah cun cawtum cu a thah lai. 5Cun chiti thuhmi tlangbawi nih cawtum thi tlawmpal cu a lak lai i tonnak thlam ah a rak put lai; 6thi chungah cun tlangbawi nih a kutdong a hnim lai i hmunthiang puanzar hmai Bawipa hmaika ah cun thi cu tlawmpal in voi sarih a theh lai. 7Cun tlangbawi nih tonnak thlam chung a ummi rimthaw zihmui biakṭheng ki hna ah cun, Bawipa hmaika ah, thi cu tlawmpal a thuh lai. Cun cawtum thi a taang mi cu tonnak thlam innka ah a ummi khangh thawinak biakṭheng hram ah cun a thlet lai. 8Cun sual thawinak cawtum thau vialte cu a chuah dih lai, a chungril tuamtu thau siseh, a kiar siseh, 9a kal pahnih a tai zawn ah a ummi le an thau si hna seh, a thin tuamtu siseh, a lak hna lai i 10daihnak thawinak ca i pekchanhmi cawtum a thau a tuah bantuk khan, khangh thawinak biakṭheng cungah a khangh hna lai. 11Sihmanhsehlaw cawtum phaw le a sa vialte cu, a lu he, a ke hna he, a chungril hna he, a ek he, 12cawtum cu a pumpi in riahbuk lengah hmun thiang pakhat vutcam thletnak hmun ah cun, a kalpi lai i thing cungah a khangh lai; vutcam thletnak hmun ah cun khangh a si lai.\n13“Israel mi bu nih an bupi in hngalh loin sualnak an tuah i cu thil cu zapi hmuh lomi thil a si i Bawipa nih tuah lo awk tiin nawl a pekmi pakhatkhat cu an tuah i an mawh ahcun, 14annih nih an tuahmi sualnak cu a langh tikah, an zapi in sual thawinak caah cawtum no pakhat an thawi lai i tonnak thlam hmaiah an rak put lai. 15Cun an bu chung upa hna nih cawtum lu ah cun Bawipa hmaika ah an kut an chuan lai i cawtum cu Bawipa hmaika ah an thah lai. 16Cun chiti thuhmi tlangbawi nih cawtum thi cu tlawmpal in tonnak ah a rak put lai i 17tlangbawi nih cun sathi chungah cun a kutdong a hnim lai i Bawipa hmaiah puanzar hmaiah cun voi sarih a theh lai. 18Cun sathi cu tlawmpal in tonnak thlam chungah a ummi biakṭheng ki ah cun a thuh lai, Bawipa hmaika ah cun; cu sathi a taangmi cu tonnak thlam innka ah a ummi khangh thawinak biakṭheng hram ah cun a thlet lai. 19Cun a thau vialte cu a lak dih lai i biakṭheng cungah a khangh lai. 20Cu bantukin cawtum cu a tuah lai; sual thawinak cawtum a tuah bantuk khan, mah hi zong cu a tuah ve lai; cun tlangbawi nih cun annih caah remnak a ser lai i annih cu ngaihthiam an si lai. 21Cun cawtum cu riahbuk lengah a kalpi lai i a hmasa cawtum a khangh bantuk khan a khangh ve lai; mah hihi mi zapi ca i sual thawinak a si.\n22“Uktu pakhatkhat nih sualnak a tuah tikah, Bawipa a Pathian nih tuah lo awk i nawl a pekmi thil pakhatkhat kha hngalh loin a tuah i a mawh tikah, 23cu sualnak a tuahmi cu a hngalh ahcun, aa thawinak caah meheh pakhat, a pa dotla, a rak put lai. 24Amah nih meheh lu cungah cun a kut a chuan lai i Bawipa hmai i khangh thawinak an thahnak hmun ah khan a thah lai; mah hihi sual thawinak a si. 25Cun tlangbawi nih sual thawinak thisen cu tlawmpal in a kutdong in a tawh lai i khangh thawinak biakṭheng ki ah cun a thuh hna lai i a tangmi a thi cu khangh thawinak biakṭheng hram ah cun a thlet lai. 26Cun a thau vialte cu biakṭheng ah a khangh hna lai, daihnak thawinak pekchanhnak sathau bantuk khan; cu bantuk cun tlangbawi nih a sualnak caah cun remnak a tuahpiak lai i ngaihthiam a si lai.\n27“Zaran chungin pakhatkhat nih Bawipa nih tuah lo awk i nawl pekmi thil pakhatkhat tuah in, hngalh lo i sualnak a tuah i a mawh a si ahcun, *4:27: Nam 15:27-28 28sualnak a tuahmi kha a hngalh tikah aa thawinak caah meheh pakhat, a nu dotla, a tuahmi a sualnak caah cun a rak put lai. 29Cun sual thawinak lu cungah cun a kut a chuan lai i sual thawinak cu khangh thawinak hmun ah khan a thah lai. 30Cun tlangbawi nih a thi cu tlawmpal in a kutdong in a lak lai i khangh thawinak biakṭheng ki ah khan a thuh hna lai i a taangmi a thi cu biakṭheng hram ah cun a thlet lai. 31Cun a thau vialte cu daihnak thawinak chungin a thau lak a si bang khan a lak dih lai i tlangbawi nih biakṭheng cungah Bawipa ca i rimthaw ah a khangh lai; cun tlangbawi nih a caah remnak a tuahpiak lai i ngaihthiam a si lai.\n32“Sual thawinak ca i a pekchanhmi ah tuufa a rak put ahcun, a nu dotla a rak put lai i 33sual thawinak lu cungah cun a kut a chuan lai i sual thawinak caah khangh thawinak an thahnak hmun ah khan a thah lai. 34Cun tlangbawi nih sual thawinak sathi cu tlawmpal in a kutdong in a lak lai i khangh thawinak biakṭheng ki ah cun a thuh hna lai i a tangmi a thi cu biakṭheng hram ah a thlet lai. 35Cun a thau vialte cu daihnak thawinak ca i pekchanhmi tuufa chungin a thau lak a si bantuk khan a lak lai i, tlangbawi nih biakṭheng cungah, Bawipa sinah mei in pekchanhmi hna cungah khan, a khangh lai. Cun tlangbawi nih sualnak a tuahmi caah khan remnak a serpiak lai i ngaihthiam a si lai.”


Ralhrang Kar Biathli Cu Nihin Ah An Phuan Diam Ai – Thechinlandtoday\nRalhrang Kar Biathli Cu Nihin Ah An Phuan Diam Ai\nadmin January 4, 2022 Leave a Comment on Ralhrang Kar Biathli Cu Nihin Ah An Phuan Diam Ai\nNihnih chung pehtlai in bomb puahhnawh in doh an ton caah Pako nitlak lei Minhla peng Sein Kant Lanth(စိန်ကန့်လန့်) khua um tat-mah 66 kuttang um mi, khah-lah-yiah 1 tat-yin-hmu telh in ralhrang minung 19 an thi, tiah theih a si. A luancia December 30 le 31 ah Kaya ramkulh mizapi vengtu phu nih bomb puahhnawh in doh an rak ton lio ah ralhrang phu lei zong in a thi mi an um ve, tiah theih a si.\nKhah-lah-yiah 1 ralhrang phu sinin min langhter duh lo mi pakhat nih cun, “Hi thawngpang hi leng chuahter lo ding ah biacahnak a um, nain mipi hna nih theih a herh ka ti caah ka chim ko lai, December 30 ah minung 10 an thi tiah thawng an kan thanh.“Cun, December 31 ah tat-yin-hmu Kyaw Zay Yiah telh in minung 9 an thi than, tiah January 1 ah thawng an kan thanh than. Nihnih chungah minung 19 an thi, sii lei ralbawi pakhat cu a thi lo nain a ke hliamhma a fah caah tan a hau kho men tiah kan theih,” tiah fehternak bia chim.\nRalhrang chungkhar pakhat nih cun, “Nikhatnak ah a thi mi minung 10 kong ah zeihmanh thawng an kan thanh mi a um lo, cu thawng cu an thuh, a thaizing ah tat-yin-hmu zong a thih caah theihter lo awk tha lo thawng a si caah January 1 zaan ah cu thawng cu an kan chimh than. Tat(တပ်) chung um mi kan zapi kan ngaih a chia tuk, lung a kuai mi chungkhar zong kan tam,” tiah DVB ah a chim. Mit hmutu khuami pakhat nih cun, “Ralkap hlun si mi hna cu gate hngak ding in an auh than hna, nikhat ah gate hngah man 8000, 10000 an pek hna. Anmah ralhrang lei zong minung an i tingzo ti lo,” tiah a chim.\nTonzang Khua Chung Ah Ralhrang Motor Ai Let I Ralbawi Fanu Le Ralhrang Pakhat An Thi →\n← Daw Aung Sansu Gyi Bodyguard Nu Cherry Thet Cu A Tang Lei Ban Tuk In Bia Ceih Nak An Tuah


Luka Thawngṭha nih hin, Jesuh cu Pathian nih Israel mi a rak kamhmi hna Khamhtu kha a sinak le cu lawng si loin mi vialte Khamhtu zong a sinak kha a chim. Luka nih hin Jesuh cu Pathian Thiang Thlarau nih “Thawngṭha cu misifak hna sinah va chim,” a ti, tiin a ṭial i Thawngṭha hi mi nih kan herh kan baunak ah Pathian nih kan zawn a kan ruahnak in a khat. Luka Thawngṭha chungah hin lawmhnak zong biapi in hler a si kha kan hmuh fawn; Jesuh chuahnak kong ah hihi kan hmuh i Jesuh vancung kainak zongah khan kan hmuh. Khrihfa zumhnak phung aa thawknak le a karhnak cu Luka ṭhiamṭhiam nih a ṭialmi Lamkaltu Hna Rianṭuannak Cauk chungah kan hmuh fawn.\nThawngṭha cauk dang i kan hmuh hna lomi Luka Thawngṭha chung lawng i kan hmuhmi hna an um len, cu hna cu: Jesuh chuah i vancungmi hlasak tehna, cun tuukhal nih an va vehnak tehna, Jesuh ngakchia a si lio i Biakinn chung i upa hna he bia an i ruahnak tehna, Samaria Miṭhapa Bianabia tehna le Fapa Tlau Bianabia tehna hi an si. Luka Thawngṭha chungah hin a hramthawk in a donghnak tiang thlacamnak le Thiang Thlarau biapi an sinak le Jesuh rianṭuannak ah nu san an tlaih venak le Pathian nih sualnak a ngaihthiamnak kong biapi an sinak kha a lang lengmang.\nTipilpetu Johan Chuahnak Jesuh Chuahnak le Ngakchiat lio 1.5—2.52\nTipil Petu Johan Rianṭuannak 3.1-20\nJesuh Tipilnak le Tukforhnak 3.21—4.13\nJesuh Galilee Peng Rianṭuannak 4.14—9.50\nGalilee in Jerusalem tiang 9.51—19.27\nZarh khat hmanung bik, Jerusalem le a pawngkam ah 19.28—23.56\nBawi Jesuh Thawhṭhannak, Langhnak le Vancung Kainak 24.1-53\nMi tampi nih kan lak i thil a cangmi kong hi an thiam khawh chungin ṭial an rak i zuam cio. 2Cu an ṭialmi cu a hramthawk lio i an mit in a rak hmumi hna nih an kan chimhmi le hi bia a rak chimtu hna nih an rak chimning khan a si. 3Cucaah Bawipa, kei zong nih hi thil vialte hi a hramthawk tein ṭha tein ka dothlat cikcek hnuah na sinah aa tlai thliahmah in ṭial ah a ṭha tiah ka ruah. 4A chimh zong an in chimh len cangmi kong biatak kha a ningcang tein na hngalh khawh nakhnga, tiin hi ca hi kan kuat.\nTipil Petu Johan Hrinnak\n5Herod kha Judea Siangpahrang a si lioah, Abijah tlangbawi phu chungah aa telmi tlangbawi pakhat a min Zekhariah an timi kha a rak um. A nupi min cu Elizabeth a si i amah zong cu tlangbawi hrinthlak a si ve. *1:5: 1Cha 24:10 6An pahnih in Pathian hmaiah nuncan ṭha in a nung i Bawipa nawlbia vialte le phunglam vialte tlamtling tein a zulmi an si. 7Elizabeth cu a cin caah fa pakhat hmanh an ngei lo. An pahnih in an tar ngaingai cang.\n8Ni khat cu Zekhariah kha, nifate an rianṭuannak ah a caan a hung phan ve i Pathian hmaiah khan tlangbawi rian cu a ṭuan. 9Tlangbawi hna nih an zulhmi phungning in, biakṭheng cung i rimhmui khangh awkah khan amah cu camcawhfung zuh in an thim. Cucaah Bawipa Biakinn chungah khan a vung lut. 10Cu caan cu rimhmui khangh lio i mi zapi Biakinn leng i thla an cam caan kha a si. 11A sinah Bawipa vancungmi pakhat a rung lang i rimhmui an khanghnak biakṭheng orhlei kamah khan a dir. 12Amah cu Zekhariah nih khan a hmuh tikah a lau i a thin a phang. 13Sihmanhsehlaw vancungmi nih cun a thawh i, “Zekhariah, na thinphang hlah! Pathian nih na thlacamnak kha a theih i na nupi Elizabeth nih fapa an hrinpiak lai. A min ah Johan na sak lai. 14Amah cu a chuah tikah naa lawm hringhran lai i midang tampi zong an i lawm ngaingai ve lai. 15Zeicahtiah amah cu Bawipa hmaiah mi ngan a si lai. Zu siseh, zureu siseh, zeihmanh a ding lai lo. A chuahka hrimhrim in Thiang Thlarau in a khat lai; *1:15: Nam 6:3 16Israel mi mi tampi kha Bawipa an Pathian sinah a kirpi ṭhan hna lai. 17Amah cu Pathian thlahmi lamkaltu a si lai i profet Elijah bantukin a fekmi le a ṭhawngmi a si lai. Pale hna le fale hna kha hmunkhat ah a fonh ṭhan hna lai i nawl a ngai lomi hna kha miding mi hna ruahnak lam leiah a hruai ṭhan hna lai. Bawipa mi hna cu Bawipa ca i aa tlakmi minung si awkah a rak timh hna lai,” tiah a ti. *1:17: Mal 4:5-6\n18Zekhariah nih vancungmi cu a thawh i, “Cucu a si kho lai tiah zeitindah ka zumh khawh lai? Zeicahtiah kei cu ka tar cang i ka nupi zong a tar ve fawn,” tiah a ti. 19Vancungmi nih cun a leh i, “Kei cu Gabriel, hi thawngṭha nangmah chimh awkah a ka thlahtu Pathian hmai i a dirmi cu ka si. *1:19: Dan 8:16; 9:21 20Ka bia cu na ka zum lo, asinain a caan a phak tikah cun a tling ṭhiamṭhiam te ko lai. Na zumh lo caah holh kho loin na um lai i kan chimhmi thil kha a tlin ni a phak hlantiang bia pakhat hmanh na chim kho lai lo,” tiah a ti.\n21Cu chung cu zapi nih khan Zekhariah cu an rak hngah ko i zeicahdah Biakinn chungah cu cancan cu a rauh hnga, tiah an khuaruah a har. 22A hung chuah tikah a chawn kho hna lo — cucaah Biakinn chungah langhnak a hmu ti kha an hngalh. A kut in hmelchunhnak kha a tuah i cuticun a chawnh hna, bia pakhat hmanh a chim kho lo.\n23Biakinn chung i a rianṭuannak caan kha a dih tikah Zekhariah cu inn ah a ṭin. 24Cu hnu tlawmpal ah cun a nupi Elizabeth cu nau kha a hun pawi i thla nga chung leng chuak loin a um. 25A thawh i, “Atu cu a donghnak ah Bawipa nih hi tlukin maw a ka bawmh! Zapi hmai i ka ningzahnak cu a ka lakpiak cang,” tiah a ti.\nJesuh Hrinnak Kong\n26Elizabeth pumlawnglo in a um thla ruknak ah, Pathian nih vancungmi Gabriel cu Galilee ram khua pakhat Nazareth timi ah cun a thlah. 27Siangpahrang David hrinsor a simipa Josef an timi he kan i ṭhi lai tiah bia aa kammi ngaknu kha bia na va chimh lai tiah a fial. Cu ngaknu cu a min ah Mary a si. *1:27: Mat 1:18 28Vancungmi kha a sinah cun a ra i. “Na cungah daihnak um ko seh. Bawipa cu na sinah a um i thluachuahnak tam piin an pek,” tiah a ti. 29Vancungmi bia kha a theih tikah Mary cu a lau ngaingai i a bia kha a sullam zeidah a si hnga tiah a khuaruah a har. 30Vancungmi nih cun a thawh i, “Mary, na thinphang hlah. Zeicahtiah Pathian nih nangmah cu vel an ngeih. 31Nau na pawi lai i fapa na hrin lai i a min ah Jesuh na sak lai. *1:31: Mat 1:21 32Amah cu milian mingan a si lai i Cungnung Bik Pathian fapa tiah ti a si lai. Amah a hringsortu Siangpahrang David bawiṭhutdan kha Pathian nih amah cu a pek i *1:32-33: 2Sam 7:12, 13, 16; Isa 9:7 33Jakob tefa hna siangpahrang zungzal in a si lai, a pennak cu zeitikhmanh ah a dong lai lo,” tiah a ti.\n34Mary nih vancungmi cu a thawh i, “Ngaknu thiang ka si ṭung, zeitindah hihi cu a si khawh lai?” tiah a ti. 35Vancungmi nih cun a leh i, “Thiang Thlarau kha na cungah a phan lai i Pathian ṭhawnnak cu na cungah aa fu lai. Hi ruangah hin a thiangmi fa cu Pathian Fapa tiah ti a si lai. 36Hi hleiah na rualchan Elizabeth kha a tar leiah fa a pawi i a cing ti i rak ti tawnmi kha atu hi a thla ruknak a si cang, 37zeicahtiah Pathian nih a tuah khawh lomi thil zeihmanh a um lo,” tiah a ti. *1:37: Gen 18:14\n38Mary nih a thawh i, “Kei cu Bawipa salnu ka si ko, na chim bang cun ka cungah si ko seh,” tiah a ti i vancungmi nih cun a kaltak.\nMary Cu Elizabeth A Tlawng\n39Cu hnu tlawmpal ah Mary cu aa tim i Judah tlangram i a ummi khua pakhat ah khan khulrang in a hung kal. 40Zekhariah inn ah khan a vung lut i Elizabeth cu a vun biak. 41Elizabeth nih Mary i a vun chawnhnak bia kha a theih tikah a paw chung i a fate cu a rak cawl. Elizabeth cu Thiang Thlarau in a khat i, 42aw thangpi in, “Nangmah cu nu vialte lakah thluachuak bik nu na si. Na hrin laimi na fa zong hi fa thluachuak a si. 43Zeicahdah ka Bawipa nu nih hin kei tehna hi na hung ka tlawn? 44Na ka biakchawnhnak ka theih cangka khan pei ka chung i ka fate cu lunglawmhnak in aa hlawh len cu. 45Bawipa bia na sinah a rami kha a tling taktak lai ti zumh cu na caah lunglawmh awk a va si hringhran dah,” tiah a ti.\nMary Sakmi Thangṭhatnak Hla\n46Mary nih aa thawh i:\n“Thanh tuah, ka lungthin, Bawipa lianhngannak cu. *1:46-55: 1Sam 2:1-10\n47I lawm tuah, ka nunnak,\nBawipa na khamhtu cungah;\n48A salnu hi hi tluk minauta\nka si nain a ka philh lo.\nNihin thawk in hmailei ah cun\nmi vialte nih thluachuaknu\nan ka ti lai; *1:48: 1Sam 1:11\n49Bawipa, a ṭhawngmi Pathian nih\nka cungah khuaruahhar tuk in\nrian a ṭuan.\nA min cu a thiang;\n50Amah a ṭihmi vialte kha\nchan khat hnu chan khat in\na zaangfah hna.\n51A ṭhawngmi a ban kha a samh i\nmiruamkai hna kha\nan khuakhanmi he a ṭhek dih hna.\n52Siangpahrang ṭhawngṭhawng kha\nan bawiṭhutdan cungin a ṭhumh hna i\nMinauta kha a cawi hna. *1:52: Job 5:11; 12:19\n53Rawl a ṭammi kha thil ṭhaṭha in\na khimter hna i\nMirum kha kut lawngin\na kalter hna.\n54Kan pupa hna sinah a rak sermi\nbiakamnak kha a zulh hna;\nA sal Israel kha bawmh awkah\n55Abraham le a tefa vialte hna sinah\nzungzal in zaangfahnak langhter\nding kha a philh lo,” tiah a ti. *1:55: Gen 17:7\n56Mary cu thla thum tluk Elizabeth sinah khan a um i cun inn ah a tlung ṭhan.\nTipil Petu Johan Hrinnak Kong\n57Elizabeth cu a nithla a hung tling i fapate a hrin. 58Bawipa cu zeitluk in dah a cungah a ṭhat ti kha a innpa hna le a rualchan hna nih an theih tikah amah tluk te cun an dihlak in an i lawm.\n59Ngakchiate cu zarh khat a hung ti ah khin a cuarpar tan awkah an kalpi; annih nih a pa min Zekhariah in kan auh lai, tiah an ti. *1:59: Lev 12:3 60Sihmanhsehlaw a nu nih khan, “Asilo, a min cu Johan a si lai,” tiah a ti. 61Annih nih amah cu an thawh i, “Nan sahlawh nan rualchan lakah cu min a ngeimi pakhat hmanh an um ṭung lo,” tiah an ti. 62Cun a pa kha kut zaoh in an chawnh i ngakchiapa kha a min zeidah sak na duh, tiah an hal. 63Zekhariah nih cun caṭialnak catlap a hal hna i, “A min cu Johan a si,” tiah a ṭial. 64Cu cangka cun Zekhariah cu a holh kho ṭhan i Pathian kha a hun thangṭhat. 65A innpa hna cu an khuaruah a har i hi thil kong cu Judea ram tlang cung vialte ah khan a thang dih. 66A theimi paoh kha an lung a suk hna i. “Hi fa hi zei ko dah a can te lai?” tiah an ti cio. Zeicahtiah Bawipa ṭhawnnak cu a cung i a um kha a fiang ko.\nZekhariah Chimmi Bia\n67A pa Zekhariah cu Thiang Thlarau in a khat i, Pathian bia kha a chim:\n68“Bawipa, Israel Pathian cu thangṭhat u sih.\nA mi hna bawmh awkah a ra cang i\na luatter cang hna.\n69Kan caah a ṭhawngmi Khamhtu kha\na chuahter cang.\nAmah cu a sal David tefa kha a si.\n70Hlanliopi ah a profet thiang hna sinin,\n71‘Kan ral hna kut chungin le\nkanmah a kan huatu vialte\nhna sin khan,\nkhamh awkah bia a kan kam.\n72Kan pupa hna cu, nan cungah\nzaangfahnak ka ngei lai, a ti hna i\na thiangmi a biakamnak kha\nka philh lo,’ tiah a ti hna.\n73-74Kan ral hna kut chungin\nluatter awkah le\nAmah cu ṭihnak um loin a rian\nkan ṭuan nakhnga,\nKan pu Abraham sinah chiatser in\nbia aa kam i\n75cucu kan nunchung vialte,\namah hmaiah thianghlim le ding tein\nkan um nakhnga caah a si.\n76Nang, ka fa, nangmah hi\nPathian profet tiah ti na si lai;\nAmah lam kha rak sersiam chung awkah\nBawipa hmaiah cun na rak kal chung lai. *1:76: Mal 3:1\n77A mi hna kha, nan sual ngaihthiam\nnan si thawngin khamhnak\nnan hmu lai, tiah na chimh hna lai.\n78Zeicahtiah, kan Pathian cu\nzaangfah thiammi le minunnem\nKhamhnak khuaceu ṭha cu\nkan cungah a tlunter lai i\n79Thihnak thladem mui lak i a ummi\nhna kha vancung in a vun ceuh\nKannih cu daihnak lam ah a kan hruai lai,” tiah a ti. *1:79: Isa 9:2\n80Ngakchia cu a hung ṭhang i thlarau in a ṭhawngmi a si; Israel mi zapi sinah a hun i langh hlantiang, thetse ram ah cun a um.


ZEI BIA DAH NAN CHIM VE TE LAI? KAN DOH TTI HNA LAI NAN RAK KAN TI TTUNG – The Chinlung Post\nZEI BIA DAH NAN CHIM VE TE LAI? KAN DOH TTI HNA LAI NAN RAK KAN TI TTUNG\nAugust 5, 2021 admin Lenhloi 0\nDothlennak a phichuak ah khin zei na ti ve te lai dah? Thil diklo kan doh ṭi hna lai, nan rak kan ti tung.. Atu ah kan political view a khat lo nan ti lai maw. Thil diklo kan doh ṭi hna lai, nan rak kan ti tung. Atu ah cu nak biapi deuh ti nan ruah mi ah nan kan mer taak lai maw. Thil diklo cu kan dohlai, nan rak kan ti tung. Atu ah kan i runven khawhnak a si ah cun tlawmpal te hei lorh pah hna cu poi tuk lai lo na ti cang maw.\nZapi’ minung nan si, zapi caah dir uh, Zapi nih kan in ṭanpi hna lai, nan rak kan ti tung… Atu ah nan philh diam maw? Kan nih CDMer hna nih cun kha liote khan har le fe in kan i zuam hnuah kan hmuhmi, kan sunlawih tuk ve mi kan pawcawmnak rian, kan hmaihngalnak, kan rumra vial te kal taak in atu tiang te thil diklo doh in kan dir ko.\nKan phaisabawm bel ka zoh ngam ti lo. Kan rawlbawm a zor riangmang i thla hnih ca leiba nih a kan den chap. Kan cuanh khawhmi kan hmai lei a mui thliahmah. Dothlennak a dih i a phi chuak ah khin zei na ti ve te lai dah? Kan nih cu kan tuahawk a si mi kan tlinh tiah phuhrung lo tein kan ti te lai. crd. VSHS. kan tei hrimhrim lai. စစ်အာဏာရှင်စနစ် မုချကျရှုံးရမည်, နောက်မဆုတ်ဘူး We Support CDM\nThawngpang dang: Zaangfaak tuk an si i, Ekinn ti hna an din cang. Tuluk le Kawlram ramri Q Center ah a ummi kawlrammi hna cu August nikhat in ei le ding an hmu tilo. Tukluk ramchung Shweli ah quarantine center pakhat ah an chiahmi kawlram mi hna cu August nikhat in rawl ei ding an pek ti hna lo ruangah lungrethei in an um hna tiah theih asi. Hi konghe pehtlaiin a tanglei bantuk minung pakhat nih a chim.\nRawl ei ding aa kan pek khawh lo ruangah nikhat khohsuai dur hnih le Ti dur thum aa kan pek. Asinain mah zong cu thatein aa kan pe kho lo. Kan dih lak in kan tinglo. Ti din ding a ting lomi hna cu ekinn ti an din hna. Hngakchia le naupawi hna cu room dang ah an chiah hna ruangah an i bawm kho lo. Hi hmun le hma ah hin kawlram mi minung 150 hrawng kan um i, harsat kan tong cuahmah tiah a chim.\nKawlram mipi quarantine center ah a ummi hna cu thongtla bantukin an tuah hna i, lenglei in tawh an hrenh khumh hna, ei le din man a pemi he pe lomi he August nikhat thok cun rawl an pe ti hna lo tiah theih asi. Ei le din an pek ti hna lo ruangah siseh, kawlram lei ah kuat an si lo ruangah siseh bawmhchanhnak kan hmu hnga maw tiah social media hmangin bawmhnak an hal nak hi a si.\nQuarantine ah chiah vemi pakhat nih a chim tthan rih mi cu Covid hrik zong an hmu lo, Inn pakhat ah kawlram mi le Tuluk mi he hmunkhat ah um dih a si i, kawlram lawng aa kan lak in quarantine ah chiah a si i, palek le kan pule nih tangka cawi a hau lai lo, va zul ko hna aa kan ti. Asinain Quarantine Center kan phak ahcun tangka aa kan hal tthan i, kan buai taktak tiah a chim.\nAn tonmi konghe pehtlaiin Social Media ah Tuluk nawlngeitu hna cu Tuluk nih kawlrammi ei awk a pek khawh hna lo a si ahcun kawlram ah kua hna seh. Quarantine luhter lo ding siseh, Myanmar Migrant worker hna rianttuan ding an ngeih lo ruangah tangka an ngei tilo. Quarantine chiah asi ahcun tangka hal si ti hlah tiah an ti hna.


Breaking News: Tuzing Falam inn kanghnak ah a kal ve mi pakhat telh, minung pathum sin in COVID-19 zawtnak hmuh – Chin World News Evening\nBreaking News: Tuzing Falam inn kanghnak ah a kal ve mi pakhat telh, minung pathum sin in COVID-19 zawtnak hmuh: 2021 January 12 zing suimilaam 3:00 le 4:00 karlak i Falam khuapi, khuachung lam aa tonnak hmun i inn kanghnak ah a kal i rian a tuan ve mi pa pakhat le minung pahnih dihlak fonh minung pathum sin in COVID-19 zawtnak hmuh a si tiah kan theih.\nChin Ramkulh chung COVID-19 zawtnak a chuah ka 2020 March 23 in nihin tiang ah zawtnak ngei minung 339 an si cang i chung ah minung pathum nunnak liam. An pathum chung ah pakhat hi Falam Sipin Zung Lutlai pakhat aa tel. Zawtnak hmuh mi minung pathum hna chung ah pakhat hi tuzing inn kanghnak hmun ah a kal ve i rian zong tlawmpal a tuanpi ve hna. Cun, atu hi Sipin zung riantuan zong an dihlak in zawtnak an chek lio hna tiah kan theih.\nMyanmar ram chung ah nihin tiang COVID-19 zawtnak ngei dihlak 131,186, zawtnak in a dam than mi minung 114,609 le zawtnak in a thi mi minung 2,858 an si cang tiah 2021 January 11 zaan suimilaam 8:00 ah Ramkomh Ngandamnak Zung nih a thanh. Credit: The Hakha Post\nBreaking News: Internet Le Wifi Ngeitu Nih Google, Facebook Le Twitter An Block Hna+Video


Tukum tang10 a awng i Kalay University ah a kaiding mi hna caah thawngpang tha. – LAI NEWS\nTukum tang10 a awng i Kalay University ah a kaiding mi hna caah thawngpang tha.\nAtu kum ‘Tang 10’ a awng dingmi caah thawngpang tha! A hlei ce in, Kalay University ah kai a tim mi hna caah a tha khun!!\nTheHill Scholarship Fund nih Kalay Univeresity ah a kai dingmi minung pahnih bawmh ding in timhtuahnak thawng hun thanh a si cang. Nu pakhat a tel hrim lai an ti! Cawn dingmi hi Social Science he a pehtlai deuhmi an si lai.\nCozah nih Science subject lawngte cawng dih ding le Science hi a tha deuh timi lungput a hmanter lomi Fimcawnnak thazaang an peknak caan a sau ngai cang. Nain, tutan ah, Science silo in, Social Science lei deuh hi hmaithlak a si lai. ( eg. History, Geography, tibantuk..)\nTutan Schoalarship nih a timhmi hi, Sianginn kainak tangka pek lawng silo in, Sainginn kai chung vialte a dangdang fimcawnnak lei ah bomhchanh a si lai, Technical Support pek a si lai. Hihi a hlawk tuknak ding cu a si.\nKhah! June thla 7/8 ah tanghra a awng dingmi Kalay University ah kai a tim mi poah nih pelhlo tein rak sok cio te uh. sok a duh mi nih July 31 hlan ah sokding asi lai.\nA tanglei link ah hin application lak khawh asi lai.\nHmailei ah, University a dangdang zong ah pek khawhnak ding caah timhtuahnak kan ngeih cuahmah lio pi a si.\nSingapore ralkap RSS Valiant le RSS Valour hna cu rangon ah an kal i kawlram ralkap he raltuk cawnnak an ngei


NLD Tel Lo In,U Than Shwe A Mi Zumh Mi U Thein Sein Nih President A Ttuan. – Chintanbo\nNLD Tel Lo In,U Than Shwe A Mi Zumh Mi U Thein Sein Nih President A Ttuan.\nRalkap Nawlngeihnak Dih Hrimhrim Cang Seh 1948 January 4 ni ah Kawlram cu Mirang kut in luatnak kan rak hmu. Luatnak kan rak hmuhnak dingah hriamnam he Mirang cu an rak doh hna. Nunnak tampi a rak liam nain luatnak thantar an rak thlai khawh.1962 kum ah General Ne Win nih caan zeimawzat zaukphung in a kal cangmi Kawlram cu hramhram loin nawlngeihnak a rak lak caah a ceu kami Kawlram cu muihnak chungah a rak hruai.\nMiphun thleidannak, nuhrin covo ceilak an rak buar. 1988 lio cozah cung duhlonak le lamzawhnak ah minung nunnak tamtuk a rak liam nain ni ceu dawh cu hmuh a rak si lo.Chin sianghleirun siangngakchia tampi nih hriamnam i lak in dothlennak leiah an rak lut.1990 kum ah Kawlram ram pumpi thimnak an rak tuah. Ralkap uknak a dotu NLD nih teinak an rak hmuh nain nawlngeihnak an rak pe duh hna lo.\nMinung tampi thongthlak le hrem an rak tong.1992 kum thokin Than Shwe nih nawlngeihnak lubik a tlaih. Miphun thleidannak le nuhrin covo buarnak tamtuk an rak tuah ṭhiamṭhiam. 1992 thokin UN nih Kawlram nuhrin covo kherhhleitu dingah Human Rights Council a rak thlah colh. Nihin tiang a ṭuan cangmi hna;\n1. Mr. Yozo Yokota ( Japan) kum 1992-1996 tiang a tuan\n2. Mr. Rajsoomer Lallah ( Mauritius), kum 1996- 2000 tiang\n3. Mr. Paulo Sergio Pinheiro (Brazil) December 2000 –April 2008 tiang\n4. Mr. Tomas Ojea Quintana (Argentina), kum 2008- 2014 tiang\n5. Ms. Yanghee LEE (Republic of Korea), 2014 – 2020 tiang\n6. Thomas Andrews, United States of America, 2020- tulio\nHi hna pawl repawt an tuahmi thawng in vawleipi nih Kawlram chung kan harnak cu biatak in an rak theih.2010 ah ralkap nih anmah duhning in an rak suaimi 2008 phunghram ning in thimnak an tuah. Ralkap thuam ai hruk ti lomi ralkap party USDP nih teinak an rak hmuh. Than Shwe mi zumh Thein Sein nih president a ṭuan. NLD ai tel lo. 2011 thokin Than Shwe nih Min Aung Hlaing sinah ralkap lubik sinak a khinh ta.\n2015 ah thimnak a um ṭhan. NLD nih cei in an tei. Nawlngeihnak ṭha tein an i pe nain ralkap nawlngeihnak a sang tuk thotho. 2020 ah thimnak a um ṭhan. 2015 nak in NLD nih teinak a hmuh ṭhiamṭhiam. Thimfung a diklo timi sualpuhnak he ning cang loin ralkap nih nawlngeihnak cu an lak. Hruaitu tampi an hren hna. Muihnak chungah kan lut ṭhan.\n1962 thokin nihin tiang ralkap nawlngeihnak a sang peng.\nTlangcung miphun hna nih hriamnam i lak in kan doh peng nain kan tei kho lo. Nunnak tam tuk pek a si cang nain kan lungdongh awk a si rih lo. 2021 tutan ram chung mizapi nih lungrualnak he a lamkip in ralkap an dohning hmuh tikah ruahchannak a um hrimhrim ko. Ram chunglei lungrualnak le ram lenglei ṭanpinak a biapi tuk hringhran. Kanmah le kan ti khawh tawk cio in kan i tel a herh.\nRam chunglei nih a biapi in lamzawhnak, cozah rianṭuanmi nih zungkai lonak, belkheng tumnak tbk.. in kan ṭan a hau. Ram lenglei in kanmah le kan si khawh tawk cio chuah in chawva, thazaang peknak lethlacamnak in kan telpi khawh hna. Ai thokka lawng a si rih caah lungrual tein pehzulh a hau rih ko lai.\nCredit : Biak Hmun Lian\nPastor,Evangelist,Le Saya,Sayamah Sin Ah Theih Ter Nak.\nA Poi Tuk Hringhran Ko : Gen- Min Aung Hlaing Nih Mithah Mi Nawnnak A Tuah Mi A Hlawh Tling Cang.


Tamhmawihnak Dawrah Rianttuan Dingin An Cah Mi Nute Inn Ah An Kharkhumh – FIAKFAIROCK\nRampi VP Henry Van Thio Cu Chin Miphun pathian Te Taktak A Rak Si Ko\nBy cung cung\nPu JP Biak Tin Sang.May thla 12 ah khan Chin miphun caah bochan tlak VP Pu Henry Van Thio he suimilam pakhat renglo phone in...\nAnu le pa nih an velh tuk caah an inn in a zuang- Aton mi thil hi zangfak tuk a si\nMi fa hmanh kan si/vua ngam lo ti nak lakah hi hna nu pa nih cun mah chung chuak fa hmanh nih an sin um...\nIndia Holy Man pakhat nih covid19 zawtnak in nan dam lai tiin Midang kut cu a kiss (hnamh) hna caah amah tu Covid19 zawtnak in a thi\nIndia ram ah hin hibantuk holy (tlaurau mi ai ti ve mi pawl) hi an tam ngaingai rih i mi tampi zong nih an zumh...\nKan Nih Cu Ram Ngeitu Kan Si Bantuk In Upadi Ram Kan Si : Franklin Graham\nFranklin Graham Nih US Police Caah A Chimmi;Minak pa, George Floyd a thihnak khua, Minneapolis City Council chungtel hna ih zarhpi ni ah khan police...\nYangon Police Sinah Report Nak A Rak Lut Nain Police Nih An Pom Loh\nNihin chung kan thawngpang Kawlram khuali pi a si mi, "Yangon Region Government cu tuini May 29 ah Yangon khawlipi Bothathawng peng palik zung rori...\nTamhmawihnak Dawrah Rianttuan Dingin An Cah Mi Nute Inn Ah An Kharkhumh\nMyanmar ram, Yangon khuapi N. Dagon Vengih thil cang mi a si i nu pakhat cu FB hmangin an deh hnu ah KTV ah kharkhumh a si. KTV i Kharkhumh a si mi cu Nudang pawl bomhnak in chuah a si i, tu ah cun mah buainak zong tuah duh loin cu nu cu an khua ah a tlung.\nMah thil cang he pehtlai in, N.Dagon hluaidaw Palai U Naing Zawa Linn nih cun “Mi pakhat sinah phone call ka dong i KTV ah Nu pakhat kharkhumh a si timi a chim. Mah cu khap cun Police ka theihter colh i KTV dawr kan fuh hnuah kharkhumh mi nu cu kan chanhchuah khawh.\nKum 18 nute cu fb in a thieh mi pakhat nih cun,Tamhmawihnak dawr ah na ttuan lai ra law tiah a kawh i, Yangon a phak cun KTV ah Kharkhumh a rak si. Tu ah cun Police pawl nih an chuah cang i, Mah an kharkhumh mi nu nih cun buainak tuah a duh lo ruangah, a tuah tu cu tlai loin mah ti hin an daihter tiah theih a si.\nHakha Vuak Tong Tlangval Ngun Dawt caah Bawmnak Phaisa Tam Tuk A Chuak E A Lawm Awm Taktak\nKhuate bawmhnak pek hram kan thawk cang : Salai Lungthli Tum\nYangon Believers Church Nubu nih kan unau Paletwa lei harnak aton mi an um bomh hna – Hmanthlak tampi\nUSA lainu a tiru ko :Psychology cawng lio’USA lainu ah cun zohchun awk tlak bak asi


Siipin nih ralrin an pek mi hna an ngeih duh lo ruang ah Innpi A Ciim i Minung 10 nunnak a liam – FIAKFAIROCK\nIndia : Thane district, Bhiwandi ah inn dotthum a ciim i minung 10 an thi. Tuzing, September 21, zinglei nazi 3:40 hrawng ah a ciim i hngakchia pa 8 i tel in minung 10 nunnak a liam. Cu inn a cim mi cu a chansau ngai mi a si cang. (kum 40) hrawng a rau cang mi inn a si.\nBhiwandi Municipal Corporation nih cun inn hlang mi sin ah ralrin pek nak vawi hnih bak a va chimh cang hna nain, an i thial duh lo ruang ah hi bantuk dirhmun an phanh nak hi a si. Hi inn lian pi ah hin, chungkhar 25.hrawng an um i zan annih lio an i hngilh lio tak ah a cimh hi a si.\nHi kong ah hin, Bhiwandi Municipal Corporation ṭuanvonei Ajay nih cun, “Innpi hikum 40 tluk upa a si cang. A thin tuk cang ruang ah inn hlangtu sin ah ka va chimh cang natein, ralrin nak ding caah awihnih ka va chimh cang hnanan mah nih an ngai duh hlei loh.”\nTuah cun, hi bantuk dirhmun kan phan cang i sipin chim mi bia rak ngai hna seh law, hi bantuk dirhmun hi a phan ding a si loh natein,Tu ahcun, hngakchia tel in minung 10 bak an thi i inn a cim mi lak ah minung 20 reng lo kan chuah cang hna” tiah Bhiwandi local news sin ah thawngthanh nak a tuah.\nTu ahcun, inn ciim mi cu siipin pawl nih an thenh hlimh dih cang i, hlamhma a tuar mi minung pawl zong sizung ah an zohkhenh cuahmah lio hna a si.\nUDP Party Pawl Cu Chin Party CNLD Vote Ding In Biakam Nak An Tuah Cang


Raise Zawtnak(Monkeypox) Ngeimi Pakhat An Hmuh - News and Media\nGermany ram ah raise zawtnak(Monkeypox) a ngei mi pakhat cu a voikhatnak bik ah kan hmuh, tiah Ministry Of Health, Germany nih nihin May 20 ah an thanh. Germany ram cu Africa telh loin, raise zawtnak a ngei mi 11 nak ram a si, tiah theih a si. Atu tiang ah raise zawtnak a phan, tiah an fehter mi ram hna cu- Australia, Belgium, Canada, France, Italy, Portugal, Spain, Sewdin, British, US le Germany ram hna an si.\nMonkeypox cu zawtnak hrik lawng si loin pum chung ah a bo mi tete a um tertu virus phunkhat zong a si. Monkeypox zawtnak cu Africa ram lawng ah a ummi a rak si ko nain, atu cun vawleicung ramdang 11 ah a phan cang, tiah theih a si. Relchap: Depyeyin Peng Inn Kang Lak Ah Miruak 40 An Char! + Thawngpang Dang\n“Kahthah a tong mi pahnih hna cu SAC ralkap vengtu an si i, rian fialmi an tlamtlinh khawh lo caah thah an tonnak hi a si,” tiah min langhter lo tualchung mi pakhat nih a chim. SAC ralkap hna nih Yuangan pengchung ah minung thazaang chap in khuachung inn hna cu an luhhnawh i, an thilri an chekhlat piak dih hna lengah May 15 ah Nabangyi(နဘန်းကြီး) khua inn 3 le May 16 ah Laykai(လယ်ကိုင်း) khua inn khat cu an khangh piak hna.Credit – The Chin Post


Adik Lo Mi Ruah Chan Nak Ruang Ah Kan Mino Nun Nak Game Ban Tuk In Kan I Celh Sual Cun Apoi Tuk Lai – Thechinlandtoday\nAdik Lo Mi Ruah Chan Nak Ruang Ah Kan Mino Nun Nak Game Ban Tuk In Kan I Celh Sual Cun Apoi Tuk Lai\nadmin December 29, 2021 Leave a Comment on Adik Lo Mi Ruah Chan Nak Ruang Ah Kan Mino Nun Nak Game Ban Tuk In Kan I Celh Sual Cun Apoi Tuk Lai\nTuzing kha biaruahnak pakhat ka zoh ve, ka upat ngaimi pakhat nih ‘MAH phu cu raltuk vanlawng 7 lawng an ngei i pakhat cu a mei ah an kah cang, chikhat ah an dih ko lai’ tiin a chim. A ngaitu zong nih an zum dih ve ko, mah vialte minung nih a dik lomi bia kha fawi tuk in an zumh ka hmuh tikah ka khuaruah a har, Laimi kan vanchia tuk hi ta ka ti. A ngaingai ti ah cun MAH ralkap nih raltuk vanlawng 300 deng an ngei. Van ralkap 20,000 leng an ngei fawn. Atu cu ram pumpi phaisa vialte le leitang chuak mansung vialte khi an duhnak poah ah hman khawhnak power an ngei rih. Fawi ngai in Russia le China ah raltuk vanlawng an cawk kho fawn.\nKawl ralkap khi Chinram in kan thawl dih hmasa hna lai i Chinram cu mah tein kan uk khawh tikah ralzam an kir te lai tiah fawi ngai in a chim rih. Ramtha ah ralzam an kal ding a duh lonak a chim chih. Khua thuk piin ruat lem lo ahcun a chimmi uar tuk ding a si, ‘pasal taktak biachim a si’ tiin thangthat len awk khi a phu. A ngaitu 2k leng zong nih an zumh caah an thangthat, an uar taktak. Nain, Yangon hmanh lak dih a rak timhtu KNU nih kum 70 leng an doh nain Karen ram 0.2% hmanh thathi in an control kho ti lo. Kachin zong nih kum 60 leng an doh nain Kachin ram 0.1% hmanh an control kho ve lo. Rakhine zong mah thiamthiam. Mino pazeizat dah an thi cang? An miphun zeitluk in dah an temtuar? Fiang tuk in kan pawngkam miphun kan hmuh khawh ko hna. Ai dang tukmi Israel he i tah chunh khi cu ngol rih ko u sih.\nMiphun ralkap nih Kawl ralkap khi Hakha le Thantlang in thawl dih (kan mino nunnak 500 cung a liam lai) kho hmanh hna sehlaw Naypyidaw ah MAH a lal rih ko ahcun Hakha le Thantlang cu rial bang bomb le kuanpi nifatin an tlaknak hmun ah ai cang lai. An lak than khawh hlan lo vanlawng he vawlei he an miakmi an testnak hmun ai cang lai i kan khuaram a rawk dih cikcek te lai. Ralzam kir cu chim lo, chizawh hmanh an um ngam lai lo. Cu caah, kan bochanmi kan pale nih a thilin cangmi kan mino thazaang nan pek hna tikah a dikmi information he thazaang pe hram u. A dik lomi ruahchannak ’false hope’ pek in kan mino nunnak kha computer games bang i celh hlah u sih, game chung bantuk in a liam cia mino nunnak thar hmuh khawh than a si ti lo.\nCrd: Salai Lungthli Tum\nChin Ram Kulh Paletwa Ah Ralhrang Phu Nih Tlang Bo Ah A Puanlang Rang An Thlai Nak A Ruang →\n← Nihin Thantlang AG Biak Inn Telh Chih In An Khang Nak Thawng Pang Update


Kawl Ralkap Soisel Ruang ah Tazacuaimi Pa Kum 1 Thong an Thlak – THE CHIN JOURNAL\nKawl Ralkap Soisel Ruang ah Tazacuaimi Pa Kum 1 Thong an Thlak\nKawl ralkap soisel in bia a chimmi ruang ah ralkap nih pohma 505 (a) in taza an cuaimi U Nay Myo Zin cu nihin ah rianhrang he kum khat thongthlak ding in Yangon ramthen, Teik Gyi peng biaceih zung nih dan a tat, tiah theih a si.\nThongthlak a tongmi U Nay Myo Zin nih, “Saya Min Htin Ko Ko Gyi kum khat thong dantatnak an pek ah khan kei zong kum khat thong an ka thlak lai ti hi ka rak theih cia ko. Kan ram nih adikmi zalennak ngaingai kan hmu rih lo. Zalong tein chimrelnak nawl zong a um lo. Lungrawk khun a simi cu Democracy cozah chan a si nain zalong tein chimrelnak a um lo caah tlaihkhih kan ton zungzalmi hi a si,” tiah a chim.\nApril 1, 2019 ah Teik Gyi peng, Apyouh khua ah tuahmi 2008 Phunghrampi remh duhnak langhternak puai ah U Nay Myo Zin nih Kawl ralkap limhaang chiatchuahnak le mipi lampialter ding in a forhfial hna tiah sual an phawt i, Kawl ralbawi Lt. Col Toe Lin nih taza a cuai hi a si.\nKawl ralkap limhaang chiatchuahnak timi sualphawtnak thotho in naite ah khan Director Min Htin Ko Ko Gyi zong kum khat thongdan an rak pek cang.


George Floyd Thihnak Kong Le US Buaibai Nak Kong Ah Pope Francis Nih Hi Ti Hin A Chim – Chin 11 News\nGeorge Floyd Thihnak Kong Le US Buaibai Nak Kong Ah Pope Francis Nih Hi Ti Hin A Chim\nTulio US ram a buaiter tu minak George Floyd thih nak kong he pehtlai in Pope Francis nih a chim mi cu miphun thleidan nak le miphun nautat nak hi cu mizei hmanh nih mitchimh in um sawhsawh kho a si lo tiah tuchun June 3 ah khan Pope Francis nih cun a chim.\nPope Francis nih George Floyd lungfak ngai le ngaihchia ngai in a nunnak a liam hnu ah US ramchung ah miphun daihnak a um kho ti lo i US ram chung mi vialte thinphang le lungrethei in an um dih mi ka hmuh tikah keizong ka ngaihchia tuk ve tiah zong a chim.\nPope Francis nih a chim rih mi cu zeibantuk dirhmun le sining zong in a si ah miphun tleidan nak, miphun remlo le nihsawh nak hi cu um hrim hlah sehlaw minung vialte hi kan dihlak in tlukruan nak le sinak kan i khat dih ko tu mi lungput kan ngeih khawh hi a biapi tuk e tiah zong a chim hi a si.\nGeorge Floyd a thih hnuin US ramchung cu minak pawl nih faktuk in buainak an chuah pi, minung thinphang in an chiah hna, thilri an hrawh mi le an fir mi zong a tamtuk cang caah hihi ram rawhnak hrampi zong a si tiah Pope Francis nih cun a chim. George Floyd a thihnak ruangah minak miphun vialte hna le lungkuai ngaihchia in a um mi vialte hna an caah thlaza ka cam piak hna tiah zong Pope Francis nih cun a chim.


NLD Ruangah Party Dang Pawl Nih Zalong Tak In Ramkhel An Tuah Khawh Nak A Si (+Video ) – Onlinenungak\nNLD Ruangah Party Dang Pawl Nih Zalong Tak In Ramkhel An Tuah Khawh Nak A Si (+Video )\nMyanmar ram chung i thim nak nile can cu a nai thluahmah cang i party pakhat le pakhat an i zuam chin lengmang ko. party zapi tein thiltha tuah cu an i tim dih cio ko. Party pakhat nih miphun hrangah thilṭha lo tuah ai tim ticu an um bal lem loh.\nAsinain, an tuah kho taktak ngai hnga dek maw? ti cu mipi pawl nih ruahding mi thil a si. Ṭhenkhat NLD lo cun cawlcangh khawh a si laoh e an ti. ṭhenkhat nih NLD cu miphun dang pawl nih hohami party a si ruangah Chinram hrangah zeihmanh an tuah kho taktak lai loh. Mah miphun party CNLD lawng nihChinram hrangah cun rian a tuan kho lai an ti.\nChinram hrang i riantuan tu ding NLD lamtang mi Dr.Sasa nih Myanmar cozahpi kaltlang in ramdang pawl pehtleih nak tuah a timh timi le zeihmanh tuah kho tung lo i, a au sawhsawh mi party i um a duh lo nak kong cu a chim.\n“Bawlung chuih i goal ding ah cun bawlung kun chung i kan luh a hau. uniform i hruk tung i bawlung kun chung i um lo. lenglei long i kan au peng a siah cun, zeitik hmanh ah kan goal kho lai loh. Party tamtuk ah um len loin, cozah dir khotu party ah um uhsih law kan hlawh a tling deuh lai.\n“CNLD zong ah chinmi kan zaten kan um dih loh. Miphun party timi pawl ah Chin miphun zatein i telnak party a um loh, NLD lawngah kan um dih. Tlangcung mi midang pawl zong NLD party ah an um dih.\n“NLD cu kum 30 a tling cang. NLD a cawlcangh lio ah hin party dang zeihmanh a chuak rih loh. Cu lio i ram a khel mi minung cu thawngthlak ding an si bantuk in,NLD pawl zong thawng an rak tla dih.\nNLD i an rak cawlcangh ruang ah pei tuah cun Party 90 hrawng an rak chuah khawh ko cu. Hi party 90 pawl nih hin NLD doh loin lunglomh nak biatu an chim deuh ding a si.A ruang cu NLD ruangah zalong tein ramkhel an tuah khawh nak zong hi a si” a ti.\nCun, Kawl uknak tang i cawlcangh nak hi a poi lo maw tiah an hal than i, Dr.Sasa nih “Politic ah miphun thleidan ding a si loh Myanmar ram tiin kalpi ding a si.\n“Federal democracy kan ngah hlan lo cu zeihmanh kan tuah kho hlei lai loh. Mahcu ngah nak ding ah cun a ngah khawh nak party ah umding a si ko. kan chim cang bantuk in bawlung chuih na duh ah cun bawlung kun ah chuih ding si ko. TV i bawlung chuih na timh ah cun zeitik hmang ah na goal kho lai loh.\nTV ahcun mi chuih lio long na hmuh khawh. na rak au len kho men. Dam lo a um tikah siizung i vakal pi a hau, siizung a kal a duh lo asi ah cun thih lawng a hmabak. Kan dam lo tikah siizung i kal ding kan si, siizung ah sibawi an um i kan damlonak pawl kan chimh khawh hna.\nMiphun covo timi cu lak ding thil a si loh, tuah ding thil a si. Khawika i dah lak nai tim? Hngakchia pawl sianginn kai ter na duh bu i khuate ah na umpi peng hna a si ko ah cun zeitin dah siang inn cu an kai khawh hnga. fimthiamnak umnak hmun i na kal pi a hau” a ti.


President Donald Trump Caah Thawngpang Thar Pakhat A Chap Than – The Cherry Par\nPresident Donald Trump Caah Thawngpang Thar Pakhat A Chap Than\nGeorgia cu nihinah thawngthanh a si cang lai. Ithimnak thawng teitu. Avuihnihnak an relthanmi ah Joe Biden nih a tei deuh caah, Trump Campaign pawl nih a vuihnihnak relthan dingin an ti hna. Avuikhatnak an zohnak ah Election tlaitu pa a rian in an dinhter cang.\nCu relthannak cu zeitindah an rel lai ti a si ah cun, AUDIT in an mithut ai lo maw ti zohthan asi cang lai. Joe Biden an votemi kha computer in ID minthut le votenak i minthut ai lo maw ti an zohthan lai. Election phungning te in .5% nak tlawmdeuh teinak asi a siah cun relthan khawh asi timi phung an ngei a si caah. Na tha achia maw naisailo Pasal Teinak cu a ra lio, Teinak cu kanmah ta asi lai. Joe biden nih a tei sual zongah Joe Biden cu Vote 243 a si sai. Trump 232 a si ve lai. Afiang deuhvak rih lomi a si. Credit: Joseph Thawng Z Tingp\n← Pu Vanceuuk Khenglawt Kan Thlacam Kan Let Sawh\nBiden nih mee firnak organization an dirhnak kong thimnak hlan zarh hnih khat hrawngah a chimmi a hmu rih lomi nan um sual ah →


Thawngtha Tuk Si! Min Aung Hlaing Kuttang Um Zuam Lo In Mipi Sinah An Hliamnam Hen An I Fonh – Onlinenungak\nRalhrang Khah_Lah_Yiah 256 In 2 Yesagyu PDF Sinah Hriamnam He An Lut. Magway ramthen, Yesagyu hrambunh Khah-Lah-Yiah 256 in 2 hriamnam pakhat he tiah Yesagyu PDF nih an thanh.\nThawngdang Relchap; Major-General Twan Mrat Naing le Asia Times Biaruahnak (Part 2)Asia Times (AT)- AA nih Rakine ramkulh ca i aa ruahchanmi hi zalonnak maw a siloah Federal rampi chungin mah tein i uknak dah a si? Kawlram pi i hmailei aa sersiam laining hi tah zeitin na ruahchan?\nTwan Mrat Naing (TMN) – Mah tein khuakhan lairelnak le uknak pen hi nationalism cawlcanghnak i a biapi bik tawhfung a si. Ramkomh Kawlram hi Federal rampi kan ser khawh ahcun kanmah Rakhine nih kan i ruahchanmi ramkomh (Confederation) bu tluk tiang (nawlngeihnak ummi) a si le lo kha kan zoh ta hmasa a hau.\nTlangcung mi kan unau pawl he lungrual tein umṭi kan duh ko nain a dikmi le dirhmun fek (Standard) a ngeimi ramkomh si ding kan tuak chih lo ahcun vawlei pumpi huap in chungtel kan si khawh ve nak hnga tuah cu kan mah rian a si hnga. AT – AA hi nan thazang zeizah dah a si? Rakhine ram hi tah zeitluk tiang dah nan tlaih khawh cang?\nAT – Chin ramkulh chung i a ummi PDF pawl le Dothlennak he aa pehtlaimi phu pawl he tah nan i pehtlaihnak a ṭha maw? TMN – Tutiang ahcun zeiti chimtlak pehtlaihnak a um tuk rih lo.\nMirang uknak chan lioah Muslim pawl hi a khuah khuah in an rak phan i chan tamtuk Rakhine ram ah an um cang a si ahcun rammi an si ko. Asinain, tette um le um lo kha hal awktlak pakhat a um i si. AT – Rakhine ram ah Muslim, Buddhist le Hindu remdai tein umṭi khawhnak ding ah an covo zeipawl dah a si?\nHmai ah kar khat hlan in ṭhanchoter le kan pahnih caah man a ngeimi pehtlaihnak ṭha a si hau. A biapi deuh rihmi cu raichia pi tawlrelnak, bawmhnak pek, ralzaam pawl zohkhennak le humhimnak he aa pehtlaimi buainak pawl tawlrel hi a si. Chawleh nak le a dangdang phun tampi kha kan pahnih mipi ṭhanchonak ca ruat bu tein kan i pehtlaihnak hi fehter chin a hau.\nKawl ralkap nih zeiti a ruah zong kha a poi ah ka chia lo. Kanmah kan van cu kanmah tein kan i sersiam ding a si. Kanmah tein kan ser lai i a miakmi thil kan hmuh ve lai. Keimah ka tinhmi cu Rakhine ram uknak nawl hi kanmah kutchung ah lak ṭhan in a dikfelmi le dirhmuh fek a ngeimi ramkhel dirhmun lak ṭhan hi a si. Ref; Global Chinland


Khah!, SAC Ralkap He Remhdaih Tonbiaruahnak Ah Kan Kai Lai Lo Tiah AA Nih A Thanh Ve Cang Hih -\nMay 17, 2022 hleicung@gmail.com Leave a comment\nSAC ralkap nih remdaih tonbiaruah sawmnak a tuah mi ah UWSA/NDAA/SSPP/RCSS/NMSP /ALP/ PNLO/DKBA/KNU-PC hna an kai lai, tiah theih a si. SAC ralkap nih Rakhine ram ah thazaang a chap tuk lawng siloin, zatlang ukhruainak le biaceihnak kongkau ah biatak tein a tawlrel cuahmah caah remdaih tonbiaruahnak ah kan kai lai lo, tiah ULA/AA in chimphuannak nawlngeitu Khine Tuh Kha nih a chim.\nSAC ralkap nih a phunphun in Rakhine mizapi harnak pek a timh hna. Zeihmanh a tuah sernak a ṭha mi a um lo. Ruah lo piin a kan tuk kho. Cucaah zumh awk hrim a tlak lo, kan tuahsernak hi kan lungput a si zungzal,” tiah Khine Tuh Kha nih a chim. “Biatak tein remdaihnak a duh ko a si ahcun a tuahsernak in a langhter awk a si. Kaphnih i zumhnak a ser a hau. Rakhine mizapi cung ah a tuahsernak vialte hi a ngolh hau. A ngol lo ahcun remdaihnak ti mi cu a hla tuk rih,” tiah a chimchap.\nRakhine mizapi cung ah a tuahsernak vialte hi a ngol ahcun kaphnih kar i zumhnak a um lai. Anmah le an umnak camp ah an um ahcun a poinak a um lo. Cu lawng si loin ramkhel buaibainak vialte hi ramkhel biaruahnak in a phi kawl a duh taktak ko ahcun, Rakhine ramkulh chung ah a cawlcangnak hi a ngol a hau,” tiah a chim rih.\nSAC ralkap nih Rakhine ram chung ah May thla thok in thazaang tamtuk a chap lawng siloin, khuate cheukhat ah an lut i bia an hal hna. ULA ṭuanvo ngeitu hna zong an kawl len hna. Mino pawl zong AA he pehtlaihnak nan ngei, tiah sual an puh hna i an tlaih hna. SAC ralkap le AA cu a luancia 2020 ram pumpi thimnak tuah hlan deuh ah kaphnih remhdaihnak in kahdohnak an rak ngol. Asinain, May thla thok in peng cheukhat ah SAC ralkap le AA karah kahdohnak a chuak, tiah theih a si.crd-the chin post.\nThawng dang relchap; Rakhine ramkulh chung ah kahdohnak a chuak ṭhan khomi a si caah SAC ralkap an umnak pawngkam le an camp he naihnaimnak ah nan um hrimhrim lai lo, tiah mizapi ralrin peknak AA nih cathanh an chuah. Rakhine ram ah SAC ralkap nih an phummi bomb cu, Myinpia peng le Ann peng ah tualchung mi pahnih nih an i lamh sual caah an thi, tiah theih a si.\nKawl ralkap nih Rakhine ram chung ka zakip ah thazaang an chap tuk, United League Of Arakan(ULA) nih biaceihnak, ngunkhuai kholhnak le ukhruainak a tuahmi cu hnahnawh an pek. Cu chung i rian a ṭuanmi hna zong tlaih ding in an tlerh hna, biaceihnak zung zong an kulh, SAC ralkap nih Rakhine-Muslim karlak ah rem lonak thiltuah an i tim,” tiah AA chim phuannak nawlngeitu Khine Tu Khah nih a chim.\nCu pinah SAC ralkap le AA karah i zumh lonak a zual hi a sau tuk cang. May 11 ah Kyauktaw, umhmun khuarmi Kha Ma Ya 375 Battalion camp pawngkam ah, bomb an phummi a puah caah an lau i anmah le anmah i kahnak a chuak, tiah theih a si. A luancia caan ah AA ralbawi zik Htun Myat Naing nih Tainghmu General Htin Lat Oo zong ralrin a rak pek cang.crd-the chin post.


KHAH US LE CANADA A UMMI CAAH CUN A CAAN LIO TE BAK ASI HIH – The Chinlung Post\nRamdang ahcun an ithimnak kha election rigging a um ti an theih ahcun an nawlneihnak hmangin an i namchih tawn ttheo. Nain Pathian nih fimnak in thuamh mi Trump nih America ahcun mi rum hna dehhlennak (bribery) le phaisa nih rian a ttuan kho lo. Democrat pawl dehhlennak, lih le hrokhrolnak vialte cu pakhat hnu pakhat in an haichuah/pholangh duahmah hna. Court sang bik hmai ah chuahpi in lehthal an timh hi a si. Election Result MAP: US President Election result Map dik tak, Fake News (CNN/BBC) hna nih an chuah duh ve bak lo dingmi, One America News nih an tarlangh mi cu a tanglei hmanthlak i kan langhter hmanthlak hi a si. Credit: Dr PC Biaksiama


Salai Isaac Khen Rian Aa Phuahnak Puanzar Phen Ah Biathli – THE CHINLAND POST\nSalai Isaac Khen Rian Aa Phuahnak Puanzar Phen Ah Biathli\nSalai Tawk Tling Thang| 2018 May 18| Chin ramkulh cozah bu chungtel in Sipin Minister a simi Salai Isaac Khen cu May 17 ah Myanmar rampi President minthut in rian dinhnak capek le thanhchuah a si cang. Hi kong he pehtlai in mizapi thinlung le hmurka ah bia i alnak le ceihphaimi cu, “Rian maw an phuah, amahte in dah aa dinh” timi hi a si. Rian aa phuahnak puanzar phen ah aa thupmi biathli fiang deuh in hun zohti hna usih.\nZeitindah President Zung Nih Rian An Dinhter?\nSalai Isaac Khen rian aa phuahnak kong ah Myanmar rampi President zung nih nawl an chuahmi ca zoh tikah cozah zung thil kalning in cun rian an phuak lo, amah lungtho te in rian i dinhnak a hal ruang ah dinhnak nawl an pekmi a si tiah fiangte in kan hmuh khawh.\n“Ramkomh Myanmar phunghram upadi pohmah 264, pohmah then (A) le ramthen le ramkulh cozah bu upadi pohmah 52, pohmah then (B) ning in Chin ramkulh cozah bu Sipin, Electric le Industry minister Salai Isaac Khen cu amah duhningte in ramkulh minister rian in dinhnak nawl kan pek” tiah an langhter. Cucaah, rian an phuak lo, amah nih rian dinhnak a hal caah an dinhtermi a si timi fiangte in kan hmuh khawh. Asi ahcun zeiruang ah dah amah lungtho te in riandinhnak ca a tial hnga?\nHluttaw Speaker Nih Zei Bia Dah A Chim?\nChin ramkulh NLD (National League for Democracy- NLD) party haotu le Chin ramkulh hluttaw Speaker zong a simi Pu Zo Bawi nih ahlankan in media sin ah hiti in bia a rak phuan cia cang.\n“7day media sin ah minister pakhat rian kan dinhter lai. Cucu aho dah a si lai timi aa fiang rih lo, a rauh hlan ah aa fiang colh ko lai” tiah May thla thawkka ah a rak chim. Cuti a chim dih hnu a thaizing ah Akonthi media sin ah Chin ramkulh minister pathum, Pu Sui Thio, Salai Isaac Khen le Pu Pau Lun Min Thang an rian thlenremh an si lai tiah a chim than. Cu dih hnu cun RFA siseh, DVB siseh, Chin media sin ah siseh minister pathum rian thlenremhnak aum lai ti lawngte in a chim cang. Media sin biachim aa ralrin ruang ah hiti a biachim aa dan lengmang nak hi a si lai tiah ka ruah. A hmasa bik a rak chimmi khi biadik bik si dawh a si ko, cu ningte in atu ah a hung tling taktak. NLD upa pakhat nih na biachim naa ralring lo tuk, a si takmi a si ko zong ah khati khan media sin ah biachim rih awk a si lo, chim lo te in na um rih awk a si, atu cu biachim van i sum deuh cang ka ti” tiah The Chinland Post ah a chim.\nHika zawn ah Pu Zo Bawi nih media sin ah a chim hmasa bikmi bia hi ruah awk tlak taktak a si. Cucu, 7Day sin ah a chimmi ‘minister pakhat a rian dinhter a si lai’ timi a si. Cucaah, Chin ramkulh hluttaw Speaker nih Sipin minister hi a hmasa papek ahcun (first priority le first plan) ahcun rian dinhter a timhmi a hun langhter ngai. Hi kong ah Chin ramkulh NLD party he aa naihniammi le bochan le zumhtlak a simi upa pahnih thum nih, Sipin Minister hi rian dinhter ding in cabinet ah an chuahpi. Minister rian thlennak sawhsawh lawng si lo in rian dinhter a um lai tiah The Chinland Post ah May thla zarhkhatnak ahkhan an rak chim bal cang.\nRian Dinhnak Catialmi Kong Keneh…\nRian dinhnak ca na tial maw tial lo timi kong ah Salai Isaac Khen nih May thla zarhhnihnak khan hitihin The Chinland Post ah a chim.\n“Kannih cu mizapi nih thimmi kan si lo, cunglei upa (NLD) nih minister rian pekmi kan si. Anmah nih rian peknak nawl an ka ngaih bantuk in rian dinhternak nawl zong a kan ngaih, an nawl kan ngaih hna awk a si. Cucaah, rian dinhter a kan duh ahcun rian i dinh ding ah timhcia ka si. Rian dinhnak ca ka tial cang le tial cang lo cu bia thlithup siseh, kan chim kho lo. A rauh hlan ah na hngalh te ko lai” tiah a ti.\nHika zawn ah fiangte in kan hmuhmi cu mifim pakhat a si ve caah cunglei upa nih rian dinhter a kan duh maw duh lo ti cu fiangte in aa hngalh ve theu ko lai. Rian kan in phuah timi cu a zohchia tuk, i fahsak awktlak zong a si. Cu ruang ah rian kan in phuah timi lam hmang lo in amahte in rian dinhnak ca tial ding lam an hmuhsak i rian dinhnak ca a tialnak hi a si lai. Amah lungtho te in rian dinhnak ca a tial ruang ah President nih rian dinhnak nawl a peknak zong hi a si fawn.\nChin ramkulh hluttaw Speaker nih, “Rian a tei lomi nihcun mahte in i hngalh i ka rian ka chang bang uh, asilole ka rian ka tei lo caah ka rian in kaa din lai an ti awk a si” tiah 2018 kum thawkka ahkhan The Chinland Post ah a rak chim bal cang.\nCu he cun aa pehtlai kho tiah ka ruahmi a um. Cucu, Salai Isaac Khen nih cu lio hrawnghrang ahcun a facebook ah thazaang chiatnak kan ti lai maw, lungdonghnak kan ti lai dah, cabia pakhat a tial ve. “Ka celh ti lo tik nikhat khat ahcun ka rian hi ka chuahtak/ ka rian in kaa phuak te ko lai” tiah a rak tial. Cuti ca a tialmi cu a kong tampi ruang ah May 17 ah a hung tling taktak i President nih rian dinhnak ca a chuahpiak taktak.\nRian Dinhnak Ca A Tialmi Phen Ah…?\nSalai Isaac Khen nih rian an dinhter hnu May 18 zingka ah hiti hin The Chinland Post ah a chim. “Rian dinhnak ca ka tialmi hi party nih a kan fial ruang le a kan tlerhkhonh ruang ah a si lo. Rian ka tei lo ruang le keimah kuttang ah a ummi zung vialte rian dih caan a phak tik i rian an lim hna lo ruang ah keimah lungtho te in rian dinhnak ca ka tialmi a si. A biapi in Hakha Market, Hakha Khuapi sersiamnak le Falam dinti peknak kong ah ka rian pakhat hmanh ka tlamtlinh lo” tiah a ti.\nHika zawn ah kan hmuh khawhmi cu Chin ramkulh minister le hluttaw siseh aho hmanh a rian a tlinh dihmi an um lo, an chambau cio dih ve ko. Rian tlamtlinh lo ruang sawhsawh men ah dinhnak ca a tialmi a si hrimhrim lai lo. Cun, rian tei lo ruang men ah amah lungtho te in dinhnak ca a tialmi a si hrimhrim fawn lai lo. A cunglei kan langhter cangmi bantuk in rian i din seh ti an duhpiakmi aa hngalh ruang le rian dinhter a kan duh ahcun timhcia ka si tiah a chimciami bia ningte in rian dinhnak ca a tialnak hi a si.\nPhundang in kan chim ahcun zung thil kalning le riantuan ning in cun amah lungtho te in rian dinhnak ca a tial ko nain hiti catial duhnak a ngeihtertu hi rialdip maw tlerhkhonhnak (pressure peknak) a um ruang bik ah a si ko. Pressure peknak aum maw um lo ti cu a cunglei cabia vialte a relmi paoh nihcun kan i fiang tuk ko lai. Amah belte cu rian dinhter awk tlak tiangtiang le rian i dinh seh ti duhnak he ahleng in rialdipnak tuah awk tlak tiang taktak in rian a tuanmi a um ve hnga maw? Asiloah zeihmanh pressure pek awk tlak a ngeih lo ko bu ah cunglei upa nih amah rian thumh le rian dinhter an duh ruang hna ah a si hnga maw? Hi chung ah biathli tampi aa thup rih. Zei ruang ah ti ahcun rian a tei lo minister, MPs le cozah riantuan upa an tampi ko nain zei ruang ah dah amah theng an rialdip hnga?\nMizapi nih ahlankan in Hakha Market saknak, Hakha Khuapi sersiamnak le Falam Dinti peknak kong i a riantuanmi cung ah an ceihphai ngaingai cang. Ziknawh eihmuarnak a tuah i a si ko lai tibantuk tiang in an ceihphai. Rian an dinhter hnu zong ah amah Salai Isaac Khen nih Hakha Market, Falam dinti peknak le Hakha Khuapi sersiamnak rian ka tlamtlinh lo ruang ah rian ka dinhnak hi a si tiah The Chinland Post ah a hun chim taktak.\nChin ramkulh hluttaw nihhin sullam ngei lo le rian tei lo ruang sawhsawh men ah a rian dinh ding in pressure an pek lai ka zum lo. Cuti an pek sual a si ahcun Chin ramkulh hluttaw le NLD upa hna, hi kong ah an palh tuk lai. Chin miphun nih sunghnak nganpi kan ton zong a si fawn lai. Cu ti an palh sual ahcun Chin tuanbia le Chinram cozah ah aa dawh lo tukmi tuanbia an tial zong a si kho.\nCucaah, Salai Isaac Khen hi rian tei lo ruang sawhsawh men ah maw amah lungtho te in aa dinhmi a si taktak hnga? Asiloah a rian a tei lo pin ah thil dawhcah lo le ningcang lo in rian a tuanmi hna a um sual hnga maw? Rian aa dinhnak biathli le Hakha Market, Falam Dinti peknak tibantuk kong ah aa thupmi biathli hna a um sual hnga maw? Kapkhat lei in NLD upa hna nih minung pakhat thlak duh ruang ah rian aa dinh bia hna a si sual hnga maw? Hihi anmah pumpak thlaknak le soisel duh ruang ah si lo in dikfelte in Chinram thanchonak lampi kan zawh khawhnak ding le a dikfelmi ram thlenremhnak a si khawhnak ding ah aa thupmi biathli kawl le phuanchuah a hau. Chinram cozah le hluttaw nih biadik a chuahnak ding thawngfianter maw, asiloah media nih thil dik a chuah khawhnak ding kherhlai a herh. Hiti sawhsawh men cun daihter awk a tha hnga lo.\nBiakilh: Hi cabia cu The Chinland Post hmuhning a silo, catialtu pumpak hmuhning le lungput a si.\nPrevious Hringtu Nule Upat Peknak & Forhfialnak (Sermon)\nNext Zeitindah Inn A Kangh I Hakha Chawdawr Nih Zeidah An Tuah?


Aa Lungsaak Kho Hrim Lo. Trump Biachim Nih Amah Dirpi Tu Thinlung A Hnoter – Chin World News Evening\nAa Lungsaak Kho Hrim Lo. Trump Biachim Nih Amah Dirpi Tu Thinlung A Hnoter\nNovember 6, 2020 Salai Van World News\nKan theih bantukin tutan US president thimnak cu kan i ruah ning le hngah ning in thil a kal lo tikah kanmah lawng si loin vawleipi tiang khuaruahhar taktak in a chiah. Khat lei in hi thli a chuahnak hi atu lio vawleipi lungrethei taktak in a chiatu Covid-19 zawtnak ruang zongah a si.\nCu lawng si loin naite i, police pawl nih minaak pa an thah mi zong nih khan tutan US president thimnak ah tampi a huarsuan lawng hmanh si loin president Trump ca tiang hrimhrim ah tamtuk sungh za tlaknak a chuahpi ti ushilaw kan palh tuk lai lo. Zei si paoh ah Biden le Trump ah pakhat khat nih president an ttuan zongah a ttuantu nih a ttha bikin US rampi le a chung um mipi hi a kilven in a humhim ko hna lai.\nTutan thimnak kong he pehtlaiin a tanglei kan rak langhtermi hi miraang le lai in kan rak langhter. President Trump biachim mi nih mipi thinlung a suk ngaingai ko hih. Amah bak nih a chim ning tein a tanglei ah lai le miraang in kan rak langhter. Mi fanau a lungdong ve cang ko rua hih.\nTrump: “Phungning tein mee an thlak mi ah ttha tein mee zohfiangtu um hna sehlaw tutan president thimnak hi fawi tein tei kho tu dirhmun ka si ko. Hi bantuk dirhmun ah phungning tein mee zohfian in an cohlan duh lo caah US supreme court tu nih biachahnak tuah ko cang hna seh.”tiah president Trump nih lungdong ngaiin a chim cang.\nA Poi ko: Donald Trump cu a mitthli tla ruangmang cang lai mu\nThawngttha Taktak. CNLD Cu Ti Bakin Mipi Nih Bia An Kamh Cang Hna